cyanic-selkie/wikianc huggingface dataset:
ടർക്കിഷ് നാടോടിക്കഥകൾ
ടർക്കിഷ് ഭാഷയിലെ നാടോടിക്കഥകൾ, തമാശകൾ, ഐതിഹ്യങ്ങൾ തുടങ്ങിയവയുടെ പാരമ്പര്യം വളരെ സമ്പന്നമാണ്. അത് ദൈനംദിന ജീവിതത്തിലും സംഭവങ്ങളിലും ഉൾപ്പെടുത്തിയിട്ടുണ്ട്.
സൈദാപ്പേട്ട് റെയിൽ നിലയം
അനുബന്ധങ്ങൾ
വർഗ്ഗം:ചെന്നൈ
ടർക്കിഷ് നാടോടിക്കഥകൾ
നസ്രെദ്ദീൻ ഹോക്ക
ആയിരക്കണക്കിന് തമാശകളുടെ കേന്ദ്രകഥാപാത്രമായ നസ്രെദ്ദീൻ (നസ്രെദ്ദീൻ ഹോക്ക അല്ലെങ്കിൽ "ടീച്ചർ നസ്രെദ്ദീൻ" എന്ന് ടർക്കിഷ് ഭാഷയിൽ അറിയപ്പെടുന്നത്) ഒരുപക്ഷേ പാരമ്പര്യത്തിലെ ഏറ്റവും ജനപ്രീതിയാർജ്ജിച്ച വ്യക്തിയാണ്. അദ്ദേഹവുമായി ഇടപഴകേണ്ടവർക്ക് അൽപ്പം മണ്ടത്തരമായി തോന്നുമെങ്കിലും, തന്റേതായ ഒരു പ്രത്യേക ജ്ഞാനമുണ്ടെന്ന് തെളിയിക്കുന്ന ഒരു വ്യക്തിയായാണ് അദ്ദേഹം പൊതുവെ പ്രത്യക്ഷപ്പെടുന്നത്. ഒരു ദിവസം നസ്രെദ്ദീന്റെ അയൽക്കാരൻ അവനോട് ചോദിച്ചു: "ടീച്ചറേ, നിങ്ങളുടെ പക്കൽ നാല്പത് വയസ്സുള്ള വിനാഗിരി ഉണ്ടോ?" -"അതെ, എനിക്കുണ്ട്," നസ്രെദ്ദീൻ മറുപടി പറഞ്ഞു. "എനിക്ക് കുറച്ച് തരാമോ?" അയൽക്കാരൻ ചോദിച്ചു. "എനിക്ക് ഒരു തൈലം ഉണ്ടാക്കാൻ കുറച്ച് വേണം." - "ഇല്ല, നിങ്ങൾക്കൊന്നും തരാൻ പറ്റില്ല," നസ്രെദ്ദീൻ മറുപടി പറഞ്ഞു. "എന്റെ നാൽപ്പത് വർഷത്തെ പഴക്കമുള്ള വിനാഗിരി ആർക്ക് വേണമെങ്കിലും കൊടുത്താൽ നാല്പത് വർഷത്തേക്ക് എനിക്കത് കിട്ടുമായിരുന്നില്ല, അല്ലേ?"
നസ്രെദ്ദീൻ തമാശകൾക്ക് സമാനമായതും സമാനമായ ഒരു മതപരമായ ചുറ്റുപാടിൽ നിന്ന് ഉരുത്തിരിഞ്ഞതും ബെക്താഷി തമാശകളാണ്. അതിൽ ബെക്താഷി മതവിഭാഗത്തിലെ അംഗങ്ങൾ-ബെക്താസി എന്ന് പേരിട്ടിരിക്കുന്ന ഒരു കഥാപാത്രത്തിലൂടെ പ്രതിനിധീകരിക്കുന്നു-അസാധാരണവും അനാചാരവുമായ ജ്ഞാനമുള്ളവരായി ചിത്രീകരിക്കപ്പെടുന്നു. ഇസ്ലാമിന്റെയും സമൂഹത്തിന്റെയും മൂല്യങ്ങളെ വെല്ലുവിളിക്കുന്നു.
എമിലി സ്റ്റോവ്
കാനഡയിൽ പ്രാക്ടീസ് ചെയ്ത ആദ്യത്തെ വനിതാ ഫിസിഷ്യനും കാനഡയിലെ ലൈസൻസുള്ള രണ്ടാമത്തെ വനിതാ ഫിസിഷ്യനും സ്ത്രീകളുടെ അവകാശങ്ങൾക്കും വോട്ടവകാശത്തിനുമുള്ള ഒരു പ്രവർത്തകയുമായിരുന്നു എമിലി ഹോവാർഡ് സ്റ്റോവ് (മുമ്പ്, ജെന്നിംഗ്സ്, മെയ് 1, 1831 - ഏപ്രിൽ 30, 1903). കാനഡയിലെ വനിതാ വോട്ടവകാശ പ്രസ്ഥാനം സ്ഥാപിക്കാൻ സ്റ്റോവ് സഹായിക്കുകയും സ്ത്രീകൾക്കായി രാജ്യത്തെ ആദ്യത്തെ മെഡിക്കൽ കോളേജ് സ്ഥാപിക്കുന്നതിനായി പ്രചാരണം നടത്തുകയും ചെയ്തു.
ആദ്യകാലജീവിതം
ഒന്റാറിയോയിലെ ഓക്സ്ഫോർഡ് കൗണ്ടിയിലെ നോർ‌വിച്ച് ടൗൺ‌ഷിപ്പിൽ ഹന്ന ഹോവാർഡ്, സോളമൻ ജെന്നിംഗ്സ് എന്നിവരുടെ മകളായി എമിലി ഹോവാർഡ് ജെന്നിംഗ്സ് ജനിച്ചു. സോളമൻ മെത്തഡിസത്തിലേക്ക് പരിവർത്തനം ചെയ്തപ്പോൾ ഹന്ന തന്റെ ആറ് പെൺമക്കളെ ക്വേക്കർമാരായി വളർത്തി. സ്ത്രീകളുടെ വിദ്യാഭ്യാസത്തെയും ക്വേക്കർ മീറ്റിംഗുകളിൽ സ്ത്രീകളുടെ പങ്കാളിത്തത്തെയും കമ്മ്യൂണിറ്റി പ്രോത്സാഹിപ്പിച്ചു. അമേരിക്കയിലെ ഒരു ക്വേക്കർ സെമിനാരിയിലാണ് സ്റ്റോവിന്റെ അമ്മയുടെ വിദ്യാഭ്യാസം. അവൾ സ്റ്റോവിനെയും അവരുടെ അഞ്ച് സഹോദരിമാരെയും വീട്ടിൽ പഠിപ്പിച്ചു. ഹന്ന ഹോവാർഡ് അവരെ ഔഷധ രോഗശാന്തിയിലെ കഴിവുകൾ പഠിപ്പിച്ചു. ഏഴ് വർഷത്തോളം പ്രാദേശിക സ്കൂളുകളിൽ പഠിപ്പിച്ച ശേഷം ഒന്റാറിയോയിലെ കോബർഗിലെ വിക്ടോറിയ കോളേജിൽ പ്രവേശനത്തിന് അപേക്ഷിച്ചപ്പോൾ മുതൽ സ്ത്രീകൾക്ക് തുല്യത കൈവരിക്കാനുള്ള അവരുടെ പൊതുസമരം 1852 ൽ ആരംഭിച്ചു. താൻ സ്ത്രീയാണെന്ന കാരണം പറഞ്ഞ് നിരസിച്ചതിനാൽ അവർ എജേർട്ടൺ റയർസൺ അടുത്തിടെ ടൊറന്റോയിൽ സ്ഥാപിച്ച നോർമൽ സ്‌കൂൾ ഫോർ അപ്പർ കാനഡയിലേക്ക് അപേക്ഷിച്ചു.1853 നവംബറിൽ പ്രവേശിച്ച അവർ 1854 ൽ ഫസ്റ്റ് ക്ലാസ് ബഹുമതി നേടി. ഒന്റാറിയോ പബ്ലിക് സ്‌കൂളിലെ ബ്രാന്റ്‌ഫോർഡിന്റെ പ്രിൻസിപ്പലായി നിയമിതയായ അവർ അപ്പർ കാനഡയിലെ ഒരു പബ്ലിക് സ്‌കൂളിന്റെ പ്രിൻസിപ്പലായി. 1856-ൽ വിവാഹം വരെ അവർ അവിടെ പഠിപ്പിച്ചു.
അവർ 1856-ൽ ജോൺ ഫിയൂസിയ മൈക്കൽ ഹെവാർഡ് സ്റ്റോവിനെ വിവാഹം കഴിച്ചു. അടുത്ത ഏഴു വർഷത്തിനുള്ളിൽ അവർക്ക് മൂന്ന് കുട്ടികളുണ്ടായി: രണ്ട് ആൺമക്കളും ഒരു മകളും. അവരുടെ മൂന്നാമത്തെ കുഞ്ഞ് ജനിച്ച് താമസിയാതെ, അവരുടെ ഭർത്താവിന് ക്ഷയരോഗം പിടിപെട്ടു. ഇത് വൈദ്യശാസ്ത്രത്തിൽ വീണ്ടും താൽപ്പര്യം കാണിക്കാൻ അവളെ നയിച്ചു. 1840-കൾ മുതൽ ഹെർബൽ പരിഹാരങ്ങളും ഹോമിയോപ്പതി മരുന്നുകളും പരിചയമുള്ള എമിലി സ്റ്റോ അദ്ധ്യാപനം ഉപേക്ഷിച്ച് ഡോക്ടറാകാൻ തീരുമാനിച്ചു.
മെഡിക്കൽ ജീവിതം
1865-ൽ ടൊറന്റോ സ്കൂൾ ഓഫ് മെഡിസിനിലേക്കുള്ള പ്രവേശനം സ്റ്റൗവിന് നിഷേധിക്കപ്പെട്ടു. അതിന്റെ വൈസ് പ്രിൻസിപ്പൽ പറഞ്ഞു "യൂണിവേഴ്സിറ്റിയുടെ വാതിലുകൾ സ്ത്രീകൾക്കായി തുറന്നിട്ടില്ല അവർ ഒരിക്കലും അങ്ങനെയായിരിക്കില്ലെന്ന് ഞാൻ വിശ്വസിക്കുന്നു." കാനഡയിൽ മെഡിസിൻ പഠിക്കാൻ കഴിഞ്ഞില്ല. എമിലി സ്റ്റോ 1867-ൽ ഹോമിയോപ്പതിക് ന്യൂയോർക്ക് മെഡിക്കൽ കോളേജിൽ നിന്ന് യുണൈറ്റഡ് സ്റ്റേറ്റ്സിൽ ബിരുദം നേടി. അതേ വർഷം തന്നെ കാനഡയിൽ തിരിച്ചെത്തി. റിച്ച്മണ്ട് സ്ട്രീറ്റിലെ ടൊറന്റോയിൽ[5] ഒരു മെഡിക്കൽ പ്രാക്ടീസ് ആരംഭിച്ചു. സ്ത്രീകളുടെ ആരോഗ്യത്തെക്കുറിച്ചുള്ള പൊതു പ്രഭാഷണങ്ങളിലൂടെ സ്റ്റോവ് പ്രാദേശികമായി കുറച്ച് പ്രാമുഖ്യം നേടുകയും പത്രപരസ്യങ്ങളിലൂടെ സ്ഥിരമായ ഒരു ഉപഭോക്താക്കളെ നിലനിർത്തുകയും ചെയ്തു. സ്റ്റോവ് 1867-ൽ കാനഡയിൽ തിരിച്ചെത്തി ടൊറന്റോയിലെ റിച്ച്മണ്ട് സ്ട്രീറ്റിൽ ഒരു മെഡിക്കൽ പ്രാക്ടീസ് ആരംഭിച്ചപ്പോൾ, അവർ സ്ത്രീകളുടെയും കുട്ടികളുടെയും രോഗങ്ങൾ ചികിത്സിക്കുന്നതിൽ വൈദഗ്ദ്ധ്യം നേടി.
പുറംകണ്ണികൾ
വർഗ്ഗം:1831-ൽ ജനിച്ചവർ വർഗ്ഗം:1903-ൽ മരിച്ചവർ
ദ മൂൺ ഈസ് എ ഹാർഷ് മിസ്ട്രസ്സ്
വേൾഡ്സ് ഓഫ് ഈഫ് മാസികയിൽ 1965 ഡിസംബർ മുതൽ 1966 ഏപ്രിൽ വരെ തുടർച്ചയായി ഈ കൃതി പ്രസിദ്ധീകരിച്ചിരുന്നു. 1967-ൽ മികച്ച സയൻസ് ഫിക്ഷൻ കൃതിക്കുള്ള ഹ്യൂഗോ പുരസ്കാരം ഈ കൃതിക്ക് ലഭിക്കുകയുണ്ടായി. 1966-ൽ ഈ കൃതി നെബുല പുരസ്കാരത്തിന് നാമനിർദ്ദേശം ചെയ്യപ്പെട്ടിരുന്നു.
സ്വാധീനം
ടി.എ.എൻ.എസ്.ടി.എ.എ.എഫ്.എൽ. ("ദെയർ ഐന്റ് നോ സച്ച് തിങ്ങ് ആസ് എ ഫ്രീ ലഞ്ച്") എന്ന ചുരുക്കെഴുത്ത് ആദ്യമായി പ്രത്യക്ഷപ്പെട്ടത് ഈ കൃതിയിലാണ്. കൃത്രിമമായി സൃഷ്ടിച്ച ഭാഷയായ ലോഗ് ലാനിന് പ്രചാരം നൽകുന്നതിൽ ഈ കൃതി വലിയ സ്വാധീനം ചെലുത്തി. ഗ്രന്ഥത്തിൽ കൃത്യമായി മനുഷ്യരും കമ്പ്യൂട്ടറുകളും തമ്മിൽ സംവദിക്കാനായി ഈ ഭാഷയാണ് ഉപയോഗിക്കുന്നത്. ഉദ്ധരണികൾക്കായുള്ള ഓക്സ്ഫോർഡ് ഇംഗ്ലീഷ് ഡിക്ഷണറി "ദെയർ ഈസ് നോ ഫ്രീ ലഞ്ച്" എന്ന പ്രയോഗം ആദ്യമായി അച്ചടിച്ചുവന്നത് ഈ കൃതിയിലാണെന്ന് സൂചിപ്പിക്കുന്നു.
ചലച്ചിത്ര രൂപാന്തരണം
2004-ൽ തിരക്കഥാകൃത്തായ ടിം മിനിയർ ഈ നോവലിനെ അടിസ്ഥാനമാക്കി ഒരു തിരക്കഥ തയ്യാറാക്കുന്നതായി റിപ്പോർട്ട് ചെയ്യപ്പെട്ടിരുന്നു. 2006-ൽ പൂർത്തിയാക്കിയ തിരക്കഥ പല സംവിധായകർക്കും നൽകപ്പെടുകയുണ്ടായി.
പുറത്തേയ്ക്കുള്ള കണ്ണികൾ
വർഗ്ഗം:റോബർട്ട് എ. ഹൈൻലൈൻ നോവലുകൾ
കേരളത്തിലെ നാട്ടാനകൾ
കേരള സംസ്കാരത്തിൽ നാട്ടാനകൾക്ക് ഒരു പ്രമുഖ പങ്കുണ്ട്. അലങ്കരിച്ച ആനകളെ ഉത്സവങ്ങൾക്ക്  ഉപയോഗിക്കുന്നത്  കേരളത്തിൽ  നിലവിലുള്ള  പ്രാചീന ആചാരമാണ്. ഇതുകൂടാതെ ആനയോട്ടം, ഗജമേള തുടങ്ങി ആനകളെ കേന്ദ്രമാക്കിയുള്ള ചടങ്ങുകളും ഉണ്ട്. ഇതിനു പുറമേ കൂപ്പിൽ തടിപിടിക്കുന്ന ജോലിക്കും ആനകളെ ഉപയോഗിച്ചു വരുന്നു. ഫോറസ്റ്റ് കാമ്പുകളിൽ സർക്കാർ ഉടമസ്ഥതയിലുള്ള നാട്ടാനകളും ഉണ്ട്.
സ്ഥിതിവിവരക്കണക്കുകൾ
എഴുന്നൂറിനടുത്ത് നാട്ടാനകൾ കേരളത്തിൽ ഉള്ളതായി കണക്കാക്കപ്പെടുന്നു. 2009ഇൽ നടത്തിയ പഠനപ്രകാരം  കേരളത്തിലെ ആനകളുടെ വിഭാഗം തിരിച്ചുള്ള പട്ടിക:
മെരുക്കൽ
കേരളത്തിൽ ഇന്നുള്ളതിൽ മഹാഭൂരിപക്ഷം ആനകളെയും അന്യനാടുകളിലെ കാട്ടിൽ നിന്നും പിടിച്ച് നാട്ടാനയാക്കിയവയാൺ. ആനകളെ നാട്ടാനയാകാൻ പരിശീലിപ്പിക്കുന്നതിനെ മെരുക്കൽ എന്നു പേർ വിളിക്കുന്നു. ഇന്ത്യയിൽ മൊത്തം പിൻതുടർന്നു പോകുന്ന മെരുക്കൽ രീതി പ്രകാരം ആദ്യം കാട്ടാനയെ  കൂട്ടിലോ മരങ്ങളിലോ ചേർത്ത് ഞെരുക്കി കെട്ടിയ ശേഷം മർദ്ദിക്കുകയും തീയും  പടക്കവും ഉപയോഗിച്ച് ഭയപ്പെടുത്തുകയും  പട്ടിണിക്കിടുകയും ഉറക്കം കെടുത്തുകയും ദിവസങ്ങളോളം ചെയ്ത ശേഷം ആദ്യമായി ചട്ടം  പഠിപ്പിക്കേണ്ട വ്യക്തി അടുത്തു ചെന്ന് ആനയ്ക്ക് വെള്ളം നൽകുകയും വേദനിക്കുന്ന ചങ്ങലകളും വടങ്ങളും അയച്ചു കൊടുക്കുകയും ചെയ്ത് ആനയ്ക്ക് താൻ ഇനി സ്വതന്ത്രജീവി അല്ലെന്നും മനുഷ്യനു അടിമപ്പെട്ടാലേ വേദനയില്ലാതെയും ദാഹമില്ലാതെയും മുന്നോട്ട് പോകാൻ കഴിയൂ എന്ന് ബോദ്ധ്യപ്പെടുത്തുന്നു. ഈ ഘട്ടം പൂർത്തിയായ ശേഷം ഈ ഘട്ടത്തിനു ശേഷം രണ്ട് താപ്പാനകൾ വശം ചേർന്ന് നിയന്ത്രിച്ച്  തടവിലെ ആനയെ മനുഷ്യനിയന്ത്രിതമായി നയിച്ച് ജലാശയത്തിൽ കുളിക്കാൻ കൊണ്ടു പോകാൻ തുടങ്ങുന്നു. അതോടെ പാപ്പാനെ പുറത്തിരുത്താനും ആന അനുവദിച്ചു തുടങ്ങും. ശേഷം തോട്ടി കത്തി വടി എന്നിവ ഉപയോഗിച്ച് ആനയെ  പത്തു മുതൽ മുപ്പതു വരെ  ആജ്ഞകൾ അനുസരിക്കാൻ പഠിപ്പിക്കുന്നു. ഈ ഘട്ടവും വിജയകരമായി പൂർത്തിയായാൽ ആന മെരുങ്ങിയതായി കണക്കാക്കപ്പെടുന്നു.
പരിപാലനം
ഓരോ ആനയ്ക്കും മൂന്നുവരെ പാപ്പാന്മാർ ഉണ്ടാകും. പാപ്പാന്മാർ ആനയ്ക്ക് ഭക്ഷണവും വെള്ളവും നൽകുകയും കുളിപ്പിക്കുകയും ആനയെ നിയന്ത്രിക്കുകയും നയിക്കുകയും ചെയ്യുന്നു. ഇതിനു പുറമേ ആനകൾക്ക് വർഷാവർഷം സുഖചികിത്സ എന്ന ആയുർവേദ പരിപാലനവും നൽകാറുണ്ട്. ആനയ്ക്ക് വരുന്ന മറ്റ് അസുഖങ്ങൾ മൃഗഡോക്റ്റർമാരോ ആനവൈദ്യന്മാരോ ചികിത്സിക്കുന്നു.
നിയമനിർമ്മാണവും പാലനവും
കേരളത്തിലെ നാട്ടാനകൾക്ക് ബാധകമായ നിയമങ്ങളുടെ പട്ടിക:
നാട്ടാന നിരോധനം
കേന്ദ്ര പരിസ്ഥിതി മന്ത്രാലയത്തിന്റെ എലിഫന്റ് ടാസ്ക് ഫോഴ്സ് ഇന്ത്യയിലെ ആനകളെക്കുറിച്ച് സമർപ്പിച്ച പഠന റിപ്പോർട്ടിൽ  നാട്ടാനകൾ അടക്കം ഇന്ത്യയിലെ എല്ലാ ആനകളും രാജ്യത്തിന്റെ പൈതൃക സ്വത്ത് ആണെന്നും അതിനാൽ തന്നെ വന്യജീവി സം‌രക്ഷണ നിയമത്തിൽ ആനകളെ സ്വകാര്യ വ്യക്തികൾക്കും മറ്റും ഉടമസ്ഥാവകാശം നൽകാനുള്ള വകുപ്പുകൾ മാറ്റി കൈവശാവകാശം മാത്രമാക്കാൻ നിർദ്ദേശിച്ചു. പുതുതായി ആനകളെ പിടിക്കുകയും മെരുക്കുകയും വാങ്ങുകയും വിൽക്കുകയും ദാനം ചെയ്യുകയും ചെയ്യുന്നതും നിറുത്തുകയും അങ്ങനെ ക്രമേണ  നാട്ടാനകൾ ഇല്ലാതെയാകണമെന്നും റിപ്പോർട്ട് നിർദ്ദേശിക്കുന്നുണ്ട്. എന്നാൽ പഠനം മന്ത്രാലയം അംഗീകരിച്ചെങ്കിലും  അതനുസരിച്ചുള്ള നിയമനിർമ്മാണം ആരഭിച്ചിട്ടില്ല.
അവലംബം
വർഗ്ഗം:ആനകൾ
രണ്ട് ലോകം
സുപ്രിയയുടെ ബാനറിൽ 1977ൽ ഹരിപോത്തൻ നിർമ്മിച്ച് ജെ. ശശികുമാർ സംവിധാനം ചെയ്ത് പുറത്തിറങ്ങിയ മലയാള ചലച്ചിത്രമാണ് രണ്ട്‍ ലോകം. മാലിയം രാജഗോപാലിന്റെ കഥക്ക് പാപ്പനംകോട് ലക്ഷ്മണൻ തിരക്കഥയും സംഭാഷണവും തയ്യാറാക്കി. ഹസീനഫിലിംസാണ് ചിത്രം വിതരണം ചെയ്തത്. പ്രേം നസീർ ,ജയൻ,ജയഭാരതി,അടൂർ ഭാസി തുടങ്ങിയവർ അഭിനയിച്ച ഈ ചിത്രത്തിൽ യൂസഫലി കേച്ചേരി യുടെ വരികൾക്ക് ജി. ദേവരാജൻസംഗീതം നൽകിയ പാട്ടുകളൂണ്ട്.
കഥാസാരം
സമ്പന്നതയുടെയും ദാരിദ്ര്യത്തിന്റെയും രണ്ട് ലോകമാണ് ചിത്രത്തിൻറെ കേന്ദ്രബിന്ദു. സമ്പത്തിന്റെ ഹുങ്കും പാവപ്പെട്ടവരുടെ കൂട്ടായ്മയും തമ്മിൽ പോരു നടന്ന എഴുപത് കാലഘട്ടത്തെ വരച്ചിടുന്ന ചിത്രത്തിൽ സമ്പന്നതയിൽ നിന്ന് സാധാരണക്കാരന്റെ വീട്ടിലേക്ക വരേണ്ടിവരുന്ന ഒരു ചെറുപ്പക്കാരിയുടെ മാനസിക സംഘർഷമാണ് കുറിക്കപ്പെടുന്നത്. ശങ്കരക്കുറുപ്പ് മുതലാളിയുടെ കാര്യസ്ഥനാണ് ഗോവിന്ദൻ. അയാളുടെ മകനായ സുരേന്ദ്രൻ പണത്തേക്കാളധികം മനുഷ്യത്വത്തിനു പ്രാധാന്യം നൽകുന്നു. അതുകൊണ്ട് തന്നെ പണത്തിന്റെ ഹുങ്ക് കാണിക്കുന്ന കുറുപ്പിന്റെ പുത്രി രാധയുമായി പലപ്പോഴും ഇടയുന്നു. കൂലി കൂടുതൽ ചോദിച്ചതിന് കൊയ്യാൻ വേറെ ആളെ കൊണ്ടുവന്ന മുതലാളിയെ സുരേന്ദ്രൻ തടയുന്നു. അടുത്ത പഞ്ചായത്ത് തിരഞ്ഞെടുപ്പിനു അങ്ങുന്നിനു എതിരായി സുരേന്ദ്രൻ വരുന്നു. സുരേന്ദ്രനെ കളിയാക്കാൻ സുരേന്ദ്രൻ ജയിച്ചാൽ മകളെ കെട്ടിച്ച് കൊടുക്കാമെന്ന് കുറുപ്പങ്ങുന്ന് വെല്ലുവിളിക്കുന്നു. സുരേന്ദ്രൻ തെരഞ്ഞെടുപ്പിൽ ജയിക്കുന്നു. അച്ഛനെ അപമാനത്തിൽ നിന്നും മരണത്തിൽ നിന്നും രക്ഷിക്കാൻ രാധ അയാളെ കല്യാണം കഴിക്കുന്നു. ആ പാവപ്പെട്ട വീട്ടിലെ പണികളും പാടത്തുപണിക്കും എല്ലാം സഹായിക്കേണ്ടി വരുന്നു. എന്നാൽ രണ്ട് ലോകത്തിൽ ജീവിച്ച അവർക്ക് താഴെക്ക് ഇറങ്ങിവരാൻ സാധിക്കുന്നില്ല. അവസാനം മരിക്കാൻ തീരുമാനിക്കുന്ന അവളെ സുരേന്ദ്രൻ രക്ഷിക്കുന്നു.
ഗാനങ്ങൾ
ഗാനങ്ങൾ :യൂസഫലി കേച്ചേരി ഈണം : ജി. ദേവരാജൻ
ചിത്രം കാണാൻ
രണ്ട് ലോകം 1977
വർഗ്ഗം:1977-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:നസീർ-ജയഭാരതി ജോഡി വർഗ്ഗം:ഹരി പോത്തൻ നിർമ്മിച്ച ചലച്ചിത്രങ്ങൾ വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ജയൻ അഭിനയിച്ച മലയാളചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:പാപ്പനംകോട് ലക്ഷ്മണൻ തിരക്കഥ എഴുതിയ ചലച്ചിത്രങ്ങൾ} വർഗ്ഗം:യൂസഫലി കച്ചേരിയുടെ ഗാനങ്ങൾ വർഗ്ഗം:യൂസഫലി- ദേവരാജൻ ഗാനങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
അന്താരാഷ്‌ട്ര പയറുവർഗ്ഗ വർഷം 2016
ഐക്യരാഷ്ട്രസഭയുടെ 68 ആം ജനറൽ അസംബ്ലി തീരുമാനപ്രകാരം(A/RES/68/231) 2016 ന്താരാഷ്‌ട്രപയറുവർഗ്ഗ വർഷം(International Year of Pulses-IYP) ആയി ആചരിക്കാൻ തീരുമാനിച്ചിരിക്കുന്നു.
ഐക്യരാഷ്ട്ര സഭ 2016 വർഷത്തെ അന്താരാഷ്ട്ര പയർ വർഷമായി ആചരിക്കുന്നതിന് തീരുമാനിച്ചിരിക്കുന്നു. 2013 ഡിസമ്പർ മാസം 20 നു ചേർന്ന യു എൻ പൊതു സഭയാണ് ഈ തീരുമാനമെടുത്തത്. പയർവർഗ വിളകളിൽ നിന്നും ലഭിക്കുന്ന ഉണങ്ങിയ പയർമണികളെയാണ് ഐക്യരാഷ്ട്രസഭ പയർ എന്ന പദം കൊണ്ട് പൊതുവെ വിവക്ഷിച്ചിരിക്കുന്നത്. മനുഷ്യന്റെ ആരോഗ്യ സംരക്ഷണത്തിൽ പയറിനുള്ള മേന്മകളെക്കുറിച്ച് ബോധവത്കരണം നടത്തുക, വിളപരിക്രമണങ്ങളിൽ പയർവർഗ വിളകൾ കൂടുതലായി ഉൾപ്പെടുത്തുക, ഗവേഷണം ഊർജ്ജിതപ്പെടുത്തുക, പയറിന്റെ വിപണനത്തിലെ വെല്ലുവിളികൾ നേരിടാനുള്ള തന്ത്രങ്ങൾക്ക് രൂപം നൽകുക തുടങ്ങിയവയാണ് വർഷാചരണത്തിന്റെ ലക്ഷ്യങ്ങൾ. സുസ്ഥിരമായ ഭാവിക്ക് പോഷകമേന്മയുള്ള വിത്തുകൾ എന്നതാണ് വർഷാചരണത്തിന്റെ മുദ്രാവാക്യം.
മുദ്രാവാക്യം : സുസ്ഥിര ഭാവിക്ക് പോഷകമൂല്യമുള്ള വിത്ത് (Nutrition Seeds for a Sustainable Future)
വർഷാചരണതിന്റെ ഔദ്യോഗിക ഉദ്ഘാടനം 2015 നവംബർ 10ആ തീയതി റോമിൽ വച്ച് നടക്കുകയുണ്ടായി.ചടങ്ങിനോടനുബന്ധിച്ചു നടന്ന വിരുന്ന് പയറുവർഗ്ഗ വിഭവങ്ങളാൽ സമൃദ്ധമായിരുന്നു എന്നത് ശ്രദ്ധേയമായി.തുടർന്നു വന്ന ആഴ്ചകളിൽവടക്കെ അമേരിക്ക, ആഫ്രിക്ക തുടങ്ങിയ ഭൂഖണ്ഡങ്ങളിലെ രാജ്യങ്ങളും ഔപചാരിക ഉദ്ഘാടനം നിർവഹിക്കുകയുണ്ടായി.
ട്വിറ്റർ ഫേസ്ബുക്ക്, ഇൻസ്റ്റാഗ്രാം.യൂട്യൂബ്തുടങ്ങിയ സാമൂഹിക മാധ്യമങ്ങളും ഇതിനായി ഔദ്യോഗികമായി ഉപയോഗച്ചു തുടങ്ങി കഴിഞ്ഞു
സാർവ്വത്രിക ഭക്ഷ്യ സുരക്ഷയും പോഷകീയതയും മുൻ നിർത്തിയുള്ള പ്രവർത്തനങ്ങളുടെ ഭാഗമായി, പയറുവർഗ്ഗങ്ങളുടെ പ്രാധാന്യത്തെക്കുറിച്ച് അവബോധം സൃഷ്ടിക്കുകയെന്നതാണ് വർഷാചരണത്തിന്റെ പ്രധാന ലക്ഷ്യം. പയറുവർഗ്ഗ വിളവർധന, വിളക്രമീകരണം തുടങ്ങിയ വിഷയങ്ങളും ഈ വർഷാചരണ വേളയിൽ ചർച്ചചെയ്യപ്പെടും.
ഐക്യരാഷ്ട്ര സംഘടനയുടെ ഭക്ഷ്യ/കാർഷികകാര്യ ഉപസംഘടനയായ എഫ്.എ.ഒ (food and agriculture organization) ആയിരിക്കും പ്രസ്തുത വർഷാചരണത്തിനു മേൽനോട്ടം വഹിക്കുക. വിവിധ രാജ്യ സർക്കാരുകളുമായും സർക്കാരേതര സന്നദ്ധസംഘടനകളുമായും കൂടിയാലോചനകൾ നടത്തുകയും പ്രവർത്തനങ്ങളെ ഏകോപിപ്പിക്കുകയും ചെയ്യുക എന്നതായിരിക്കും എഫ്.എ.ഒ.യുടെ ദൗത്യം.
പുറത്തേക്കുള്ള കണ്ണികൾ
വർഗ്ഗം:അന്താരാഷ്ട്ര വർഷാചരണങ്ങൾ വർഗ്ഗം:2016
ജോണി ക്യാഷ്
ഒരു അമേരിക്കൻ സംഗീതജ്ഞനും അഭിനേതാവും എഴുത്തുകാരനുമായിരുന്നു. ജോൺ.ആർ ക്യാഷ് (ഫെബ്രുവരി 26, 1932;– സെപ്റ്റംബർ 12, 2003) ഒമ്പതു കോടി ആൽബങ്ങൾ ലോകമെമ്പാടുമായി വിറ്റഴിച്ചിട്ടുള്ള ജോണി ക്യാഷ് ഏറ്റവും കൂടുതൽ ആൽബങ്ങൾ വിറ്റഴിച്ച സംഗീതജ്ഞരിൽ ഒരാളാണ്. ഒരു കൺട്രി മ്യൂസിക് ഐക്കൺ എന്ന നിലയിൽ അറിയപ്പെട്ടിരുന്ന ഇദ്ദേഹം റോക്ക് ആൻഡ്‌ റോൾ, റോക്കബിലിറ്റി, ബ്ലൂസ്, ഫോക്ക് ഗോസ്പെൽ തുടങ്ങിയ സംഗീത ശൈലികളിലും ശ്രദ്ധേയനാണ്., റോക്ക് ആൻഡ് റോൾ ഹോൾ ഓഫ് ഫെയിംൽ പേര് ചേർക്കപ്പെട്ടിട്ടുണ്ട്.
അവലംബം
വർഗ്ഗം:1932-ൽ ജനിച്ചവർ വർഗ്ഗം:2003-ൽ മരിച്ചവർ വർഗ്ഗം:അമേരിക്കൻ ചലച്ചിത്ര നടന്മാർ വർഗ്ഗം:ഗ്രാമി പുരസ്കാര ജേതാക്കൾ വർഗ്ഗം:ഗ്രാമി ലെജൻഡ് അവാർഡ്
ല്യൂദ്മില പാവ്ലിചെങ്കോ
രണ്ടാം ലോകമഹായുദ്ധസമയത്ത് റെഡ് ആർമിയിലെ ഒരു സോവിയറ്റ് സ്‌നൈപ്പറായിരുന്നു ല്യൂദ്മില മിഖൈലോവ്‌ന പാവ്‌ലിചെങ്കോ. സ്ഥിരീകരിച്ച 309 മരണങ്ങളുടെ ക്രെഡിറ്റ് അവരെ റെക്കോർഡ് ചെയ്ത ചരിത്രത്തിലെ ഏറ്റവും വിജയകരമായ വനിതാ സ്നൈപ്പറാക്കി.
സ്‌നൈപ്പർ റൈഫിൾ ഉപയോഗിച്ചുള്ള അവരുടെ കഴിവിന് പാവ്‌ലിചെങ്കോയെ "ലേഡി ഡെത്ത്" എന്ന് വിളിച്ചിരുന്നു. കിഴക്കൻ മുന്നണിയിലെ പോരാട്ടത്തിന്റെ പ്രാരംഭ ഘട്ടത്തിൽ ഒഡെസ ഉപരോധത്തിലും സെവാസ്റ്റോപോളിന്റെ ഉപരോധത്തിലും അവർ റെഡ് ആർമിയിൽ സേവനമനുഷ്ഠിച്ചു.
യുദ്ധത്തിൽ മോർട്ടാർ ഷെല്ലിൽ പരിക്കേറ്റതിനെത്തുടർന്ന് അവളെ മോസ്കോയിലേക്ക് മാറ്റി. പരിക്കിൽ നിന്ന് സുഖം പ്രാപിച്ച ശേഷം അവർ മറ്റ് റെഡ് ആർമി സ്നൈപ്പർമാരെ പരിശീലിപ്പിക്കുകയും റെഡ് ആർമിയുടെ പൊതു വക്താവാകുകയും ചെയ്തു. 1942-ൽ അവർ അമേരിക്ക, കാനഡ, ഗ്രേറ്റ് ബ്രിട്ടൻ എന്നിവിടങ്ങളിൽ പര്യടനം നടത്തി. 1945-ൽ യുദ്ധം അവസാനിച്ചതിനുശേഷം, സോവിയറ്റ് നാവികസേനയുടെ മുതിർന്ന ഗവേഷകയായി അവളെ വീണ്ടും നിയമിച്ചു. അവർ 58-ആം വയസ്സിൽ സ്ട്രോക്ക് മൂലം മരിച്ചു.
ആദ്യകാല ജീവിതവും വിദ്യാഭ്യാസവും
റഷ്യൻ സാമ്രാജ്യത്തിലെ കിയെവ് ഗവർണറേറ്റിലെ ബിലാ സെർക്‌വയിൽ (ഇപ്പോൾ ഉക്രെയ്‌നിലെ കൈവ് ഒബ്ലാസ്റ്റിലാണ്) ജൂലൈ 12 ന് റഷ്യൻ മാതാപിതാക്കളായ പെട്രോഗ്രാഡിൽ നിന്നുള്ള ലോക്ക് സ്മിത്ത് മിഖായേൽ ബെലോവിനും ഭാര്യ എലീന ട്രോഫിമോവ്ന ബെലോവയ്ക്കും (1897-1972) ല്യൂഡ്‌മില ബെലോവ ജനിച്ചു [O.S. 30 മെയ്] 1916. ല്യൂഡ്‌മിലയ്ക്ക് 14 വയസ്സുള്ളപ്പോൾ കുടുംബം കിയെവിലേക്ക് താമസം മാറ്റി. കുട്ടിക്കാലത്ത്, അത്‌ലറ്റിക് പ്രവർത്തനങ്ങളിൽ കടുത്ത മത്സരബുദ്ധിയുള്ള സ്വയം വിവരിച്ച ടോംബോയ് ആയിരുന്നു ല്യൂഡ്‌മില. കിയെവിൽ, അവൾ ഒരു OSOAVIAKhIM ഷൂട്ടിംഗ് ക്ലബ്ബിൽ ചേർന്നു. ഒരു അമേച്വർ ഷാർപ്പ് ഷൂട്ടറായി വികസിക്കുകയും അവളുടെ വോറോഷിലോവ് ഷാർപ്പ് ഷൂട്ടർ ബാഡ്ജും ഒരു മാർക്ക്സ്മാൻ സർട്ടിഫിക്കറ്റും നേടുകയും ചെയ്തു.
1932-ൽ, അവൾ അലക്സി പാവ്ലിചെങ്കോയെ വിവാഹം കഴിച്ചു, റോസ്റ്റിസ്ലാവ് (1932-2007) എന്ന മകനെ പ്രസവിച്ചു. എന്നിരുന്നാലും, വിവാഹം താമസിയാതെ പിരിഞ്ഞു. ല്യൂഡ്മില മാതാപിതാക്കളോടൊപ്പം താമസിക്കാൻ മടങ്ങി. അവൾ രാത്രി സ്കൂളിലും വീട്ടുജോലികൾ ചെയ്തും പഠിച്ചു. പകൽ സമയത്ത്, അവൾ കൈവ് ആഴ്സണൽ ഫാക്ടറിയിൽ ഗ്രൈൻഡറായി ജോലി ചെയ്തു.
1937-ൽ ഒരു പണ്ഡിതനും അദ്ധ്യാപികയുമാകാൻ ഉദ്ദേശിച്ചു കൈവ് സർവ്വകലാശാലയിൽ ചേർന്ന അവൾ അവിടെ ചരിത്രം പഠിക്കുകയും യൂണിവേഴ്സിറ്റിയുടെ ട്രാക്ക് ടീമിൽ സ്പ്രിന്ററായും പോൾവോൾട്ടറായും മത്സരിക്കുകയും ചെയ്തു. റെഡ് ആർമി അവളെ ആറ് മാസത്തേക്ക് സൈനിക ശൈലിയിലുള്ള സ്‌നിപ്പിംഗ് സ്‌കൂളിൽ ചേർത്തു.
ചില ജീവചരിത്ര വിശദാംശങ്ങൾ മാറ്റുകയോ ഒഴിവാക്കുകയോ ചെയ്തിട്ടുണ്ടാകാമെന്ന് ജൂലി വീൽറൈറ്റ് കരുതുന്നു.
രണ്ടാം ലോകമഹായുദ്ധം
1941 ജൂണിൽ, നാസി ജർമ്മനി സോവിയറ്റ് യൂണിയൻ അധിനിവേശം ആരംഭിച്ചപ്പോൾ, കൈവ് സർവ്വകലാശാലയിൽ ചരിത്രം പഠിക്കുന്ന നാലാം വർഷത്തിൽ പാവ്‌ലിചെങ്കോയ്ക്ക് 24 വയസ്സായിരുന്നു. ഒഡെസ റിക്രൂട്ടിംഗ് ഓഫീസിലെ വോളണ്ടിയർമാരുടെ ആദ്യ റൗണ്ടിൽ പാവ്‌ലിചെങ്കോ ഉണ്ടായിരുന്നു. അവിടെ അവൾ കാലാൾപ്പടയിൽ ചേരാൻ അഭ്യർത്ഥിച്ചു. രജിസ്ട്രാർ പാവ്‌ലിചെങ്കോയെ ഒരു നഴ്‌സ് ആകാൻ പ്രേരിപ്പിച്ചു. പക്ഷേ അവൾ നിരസിച്ചു. അവൾ ഒന്നിലധികം പരിശീലന കോഴ്‌സുകൾ പൂർത്തിയാക്കിയതായി കണ്ടതിന് ശേഷം, ഒടുവിൽ അത് അവളെ ഒരു സ്‌നൈപ്പറായി സൈന്യത്തിൽ അനുവദിച്ചു. കൂടാതെ റെഡ് ആർമിയുടെ 25-ആം റൈഫിൾ ഡിവിഷനിലേക്ക് അവളെ നിയമിച്ചു. അവിടെ, റെഡ് ആർമിയിലെ 2,000 വനിതാ സ്‌നൈപ്പർമാരിൽ ഒരാളായി അവൾ മാറി. അവരിൽ 500 പേർ യുദ്ധത്തെ അതിജീവിച്ചു. അവൾക്ക് ഒരു യുദ്ധ വേഷം ലഭിച്ചെങ്കിലും, ആയുധങ്ങളുടെ കുറവ് കാരണം അവൾക്ക് ഒരു ഫ്രാഗ്മെന്റേഷൻ ഗ്രനേഡ് നൽകി. 1941 ഓഗസ്റ്റ് 8-ന്, വീണുപോയ ഒരു സഖാവ് തന്റെ മോസിൻ-നാഗന്റ് മോഡൽ 1891 ബോൾട്ട്-ആക്ഷൻ റൈഫിൾ അവൾക്ക് നൽകി. പാവ്‌ലിചെങ്കോ അവളുടെ ആദ്യത്തെ രണ്ട് ശത്രുക്കളെ വെടിവെച്ച് അവളുടെ സഖാക്കൾക്ക് സ്വയം തെളിയിച്ചു. അവൾ ഈ സംഭവത്തെ തന്റെ "അഗ്നിയുടെ സ്നാനം" എന്ന് വിശേഷിപ്പിച്ചു. കാരണം അപ്പോഴാണ് അവൾ ഔദ്യോഗികമായി സ്നൈപ്പറായി മാറിയത്.
ഒഡെസ ഉപരോധസമയത്ത് പാവ്‌ലിചെങ്കോ ഏകദേശം രണ്ടര മാസത്തോളം പോരാടി 187 കൊലപാതകങ്ങൾ രേഖപ്പെടുത്തി. 1941 ഓഗസ്റ്റിൽ 100 ​​കൊലപാതകങ്ങൾ സ്ഥിരീകരിച്ചപ്പോൾ അവൾ സീനിയർ സർജന്റായി സ്ഥാനക്കയറ്റം നേടി. 25-ആം വയസ്സിൽ, അവൾ ഒരു സ്നൈപ്പർ അലക്സി കിറ്റ്സെങ്കോയെ വിവാഹം കഴിച്ചു. വിവാഹം കഴിഞ്ഞ് അധികം താമസിയാതെ, കിറ്റ്‌സെങ്കോ ഒരു മോർട്ടാർ ഷെൽ കൊണ്ട് മാരകമായി മുറിവേൽക്കുകയും കുറച്ച് ദിവസങ്ങൾക്ക് ശേഷം ആശുപത്രിയിൽ വെച്ച് മരിക്കുകയും ചെയ്തു.
1941 ഒക്ടോബർ 15-ന് റൊമാനിയൻ സൈന്യം ഒഡെസയുടെ നിയന്ത്രണം നേടിയപ്പോൾ, സെവാസ്റ്റോപോളിന്റെ ഉപരോധത്തിൽ പോരാടുന്നതിനായി അവളുടെ യൂണിറ്റ് ക്രിമിയൻ പെനിൻസുലയിലെ സെവാസ്റ്റോപോളിലേക്ക് കടൽമാർഗ്ഗം പിൻവലിക്കപ്പെട്ടു. അവിടെ അവൾ മറ്റ് സ്നൈപ്പർമാരെ പരിശീലിപ്പിച്ചു. അവർ യുദ്ധത്തിൽ 100-ലധികം ആക്സിസ് സൈനികരെ വധിച്ചു. 1942 മെയ് മാസത്തിൽ, 257 ആക്സിസ് സൈനികരെ കൊലപ്പെടുത്തിയതിന്, പുതുതായി സ്ഥാനക്കയറ്റം ലഭിച്ച ലെഫ്റ്റനന്റ് പാവ്‌ലിചെങ്കോയെ സതേൺ ആർമി കൗൺസിൽ ഉദ്ധരിച്ചു. രണ്ടാം ലോകമഹായുദ്ധസമയത്ത് 36 ആക്സിസ് സ്നൈപ്പർമാർ ഉൾപ്പെടെ 309, പേർ കൊല്ലപ്പെട്ടതായി അവളുടെ കൊലപാതകങ്ങൾ സ്ഥിരീകരിച്ചു.
1942 ജൂണിൽ, മോർട്ടാർ ഷെല്ലിൽ നിന്ന് പാവ്‌ലിചെങ്കോയുടെ മുഖത്ത് അടിച്ചു. അവൾക്ക് പരിക്കേറ്റപ്പോൾ, സോവിയറ്റ് ഹൈക്കമാൻഡ് അവളെ സെവാസ്റ്റോപോളിൽ നിന്ന് അന്തർവാഹിനി വഴി ഒഴിപ്പിക്കാൻ ഉത്തരവിട്ടു.
അവൾ ഏകദേശം ഒരു മാസത്തോളം ആശുപത്രിയിൽ ചെലവഴിച്ചു. പരിക്കിൽ നിന്ന് മുക്തയായപ്പോൾ, മുന്നണിയിലേക്ക് തിരിച്ചയക്കുന്നതിന് പകരം അവൾ റെഡ് ആർമിയുടെ പ്രചാരകയായി മാറി. അവളുടെ ഉയർന്ന കിൽ കൗണ്ട് അവൾക്ക് "ലേഡി ഡെത്ത്" എന്ന വിളിപ്പേര് നൽകി. 1945-ൽ യുദ്ധാവസാനം വരെ അവൾ സ്നൈപ്പർമാരെ യുദ്ധ ഡ്യൂട്ടിക്കായി പരിശീലിപ്പിച്ചിരുന്നു.
സഖ്യരാജ്യങ്ങളിലേക്കുള്ള സന്ദർശനം
1942-ൽ, രണ്ടാം ലോകമഹായുദ്ധത്തിലെ മറ്റ് സഖ്യകക്ഷികളെ നാസി ജർമ്മനിക്കെതിരെ രണ്ടാം മുന്നണി തുറക്കാൻ സോവിയറ്റ് യൂണിയന്റെ ശ്രമങ്ങളുടെ ഭാഗമായി പവ്ലിചെങ്കോയെ കാനഡയിലേക്കും അമേരിക്കയിലേക്കും പരസ്യ സന്ദർശനത്തിനായി അയച്ചു. അവർ യുണൈറ്റഡ് സ്റ്റേറ്റ്സ് സന്ദർശിച്ചപ്പോൾ, ഫ്രാങ്ക്ലിൻ ഡി. റൂസ്വെൽറ്റ് അവളെ വൈറ്റ് ഹൗസിലേക്ക് സ്വാഗതം ചെയ്‌തതിനാൽ, ഒരു അമേരിക്കൻ പ്രസിഡന്റ് സ്വീകരിക്കുന്ന ആദ്യത്തെ സോവിയറ്റ് പൗരത്വമായി അവർ മാറി. പവ്ലിചെങ്കോയെ പിന്നീട് പ്രഥമ വനിത എലീനർ റൂസ്‌വെൽറ്റ് യുഎസ് പര്യടനം നടത്താൻ ക്ഷണിച്ചു. പബ്ലിസിറ്റി ടൂറിനിടെ, പത്രങ്ങൾ പവ്‌ലിചെങ്കോയെ ഗൗരവമായി എടുത്തില്ല, കൂടാതെ "ഗേൾ സ്‌നൈപ്പർ" എന്ന് വിശേഷിപ്പിക്കപ്പെടുകയും ചെയ്തു. വാഷിംഗ്ടൺ ഡിസിയിൽ മാധ്യമപ്രവർത്തകരുമായി കൂടിക്കാഴ്ച നടത്തിയപ്പോൾ, അവളോട് ചോദിച്ച ചോദ്യങ്ങളിൽ അവൾ അമ്പരന്നുപോയി. "ഒരു റിപ്പോർട്ടർ എന്റെ യൂണിഫോമിന്റെ പാവാടയുടെ നീളത്തെ വിമർശിച്ചു. അമേരിക്കയിൽ സ്ത്രീകൾ ചെറിയ പാവാട ധരിക്കുന്നു. കൂടാതെ എന്റെ യൂണിഫോം എന്നെ തടിച്ചതായി കാണിച്ചു." അവർ മുൻ നിരയിൽ മേക്കപ്പ് ഉപയോഗിച്ചിട്ടുണ്ടോ എന്നും അവർ ചോദിച്ചു. അവളുടെ പ്രതികരണങ്ങളിൽ വളരെ മൂർച്ചയുള്ളതും വികാരരഹിതവുമാണെന്ന് റിപ്പോർട്ടർമാർ അവളെ വിശേഷിപ്പിച്ചു.
വാഷിംഗ്ടൺ ഡിസിയിൽ നടന്ന അന്താരാഷ്ട്ര വിദ്യാർത്ഥി അസംബ്ലിക്ക് മുമ്പായി പാവ്‌ലിചെങ്കോ പ്രത്യക്ഷപ്പെട്ടു. വ്യാവസായിക സംഘടനകളുടെ കോൺഗ്രസിന്റെ യോഗങ്ങളിൽ പങ്കെടുത്തു. ന്യൂയോർക്ക് സിറ്റിയിലും ചിക്കാഗോയിലും പ്രത്യക്ഷപ്പെട്ടു. പ്രസംഗങ്ങൾ നടത്തി. ന്യൂയോർക്ക് സിറ്റിയിൽ, മേയർ ഫിയോറെല്ലോ എച്ച്. ലാ ഗാർഡിയ അവൾക്ക് ഒരു റാക്കൂൺ രോമക്കുപ്പായം നൽകി. ഷിക്കാഗോയിൽ, അവൾ വലിയ ജനക്കൂട്ടത്തിന് മുന്നിൽ നിന്നു. രണ്ടാം മുന്നണിയെ പിന്തുണയ്ക്കാൻ പുരുഷന്മാരെ പരിഹസിച്ചു. "മാന്യരേ," അവൾ പറഞ്ഞു, "എനിക്ക് 25 വയസ്സായി, ഞാൻ ഇതുവരെ 309 ഫാസിസ്റ്റ് ആക്രമണകാരികളെ കൊന്നിട്ടുണ്ട്. മാന്യരേ, നിങ്ങൾ വളരെക്കാലമായി എന്റെ പുറകിൽ ഒളിച്ചിരിക്കുകയാണെന്ന് നിങ്ങൾ കരുതുന്നില്ലേ?" അവളുടെ വാക്കുകൾ ആൾക്കൂട്ടത്തിൽ പതിഞ്ഞു. പിന്നീട് പിന്തുണയുടെ കുതിച്ചുചാട്ടത്തിന് കാരണമായി. അമേരിക്കൻ ഭരണകൂടം അവൾക്ക് ഒരു കോൾട്ട് സെമി ഓട്ടോമാറ്റിക് പിസ്റ്റൾ സമ്മാനിച്ചു. ഒന്റാറിയോയിലെ ടൊറന്റോയിൽ, അവൾക്ക് വീവർ ടെലിസ്കോപ്പിക് കാഴ്ച ഘടിപ്പിച്ച മോഡൽ 70 വിൻചെസ്റ്റർ റൈഫിൾ സമ്മാനിച്ചു. ഇപ്പോൾ മോസ്കോയിലെ സെൻട്രൽ ആംഡ് ഫോഴ്സ് മ്യൂസിയത്തിൽ പ്രദർശിപ്പിച്ചിരിക്കുന്നു. കാനഡ സന്ദർശിക്കുമ്പോൾ, സഹ സ്‌നൈപ്പർ വ്‌ളാഡിമിർ പ്ചെലിന്റ്‌സെവ്, മോസ്‌കോ ഇന്ധന കമ്മീഷണർ നിക്കോളായ് ക്രാവ്‌ചെങ്കോ എന്നിവരോടൊപ്പം ടൊറന്റോ യൂണിയൻ സ്‌റ്റേഷനിൽ ആയിരക്കണക്കിന് ആളുകൾ അവളെ സ്വീകരിച്ചു.
1942 നവംബർ 21 വെള്ളിയാഴ്ച, പാവ്‌ലിചെങ്കോ ഇംഗ്ലണ്ടിലെ കവെൻട്രി സന്ദർശിച്ചു. റെഡ് ആർമിക്ക് മൂന്ന് എക്‌സ്-റേ യൂണിറ്റുകൾ നൽകുന്നതിനായി പ്രാദേശിക തൊഴിലാളികളിൽ നിന്ന് 4,516 പൗണ്ട് സംഭാവന സ്വീകരിച്ചു. കൊവെൻട്രി കത്തീഡ്രലിന്റെ അവശിഷ്ടങ്ങളും പിന്നീട് ആൽഫ്രഡ് ഹെർബർട്ട് വർക്കുകളും സ്റ്റാൻഡേർഡ് മോട്ടോർ ഫാക്ടറിയും അവർ സന്ദർശിച്ചു. അവിടെ നിന്നാണ് കൂടുതൽ ഫണ്ട് സമാഹരിച്ചത്. അവൾ നേരത്തെ ബർമിംഗ്ഹാമിലെ ഒരു ഫാക്ടറി പരിശോധിച്ചിരുന്നു.
ഒരു ഉദ്യോഗസ്ഥനാക്കിയ ശേഷം, പാവ്‌ലിചെങ്കോ ഒരിക്കലും യുദ്ധത്തിലേക്ക് തിരിച്ചുവന്നില്ല. പകരം യുദ്ധാവസാനം വരെ സ്‌നൈപ്പർമാരെ പരിശീലിപ്പിക്കുകയും പരിശീലകനാക്കുകയും ചെയ്തു. 1943-ൽ, സോവിയറ്റ് യൂണിയന്റെ ഹീറോയുടെ ഗോൾഡ് സ്റ്റാർ, കൂടാതെ രണ്ട് തവണ ഓർഡർ ഓഫ് ലെനിൻ അവാർഡും അവർക്ക് ലഭിച്ചു.
പിന്നീടുള്ള ജീവിതം
യുദ്ധം അവസാനിച്ചപ്പോൾ, പാവ്‌ലിചെങ്കോ കൈവ് സർവകലാശാലയിൽ വിദ്യാഭ്യാസം പൂർത്തിയാക്കി ഒരു ചരിത്രകാരനായി ഔദ്യോഗിക ജീവിതം ആരംഭിച്ചു. 1945 മുതൽ 1953 വരെ സോവിയറ്റ് നേവി ആസ്ഥാനത്ത് ഗവേഷണ സഹായിയായിരുന്നു. അവർ പിന്നീട് സോവിയറ്റ് കമ്മിറ്റി ഓഫ് ദി വെറ്ററൻസ് ഓഫ് വാർ എന്ന സംഘടനയിൽ സജീവമായിരുന്നു. 1957-ൽ എലീനർ റൂസ്‌വെൽറ്റ് സോവിയറ്റ് യൂണിയൻ സന്ദർശനത്തിനിടെ മോസ്കോയിലെ പാവ്‌ലിചെങ്കോ സന്ദർശിച്ചു. യുദ്ധത്തിൽ ഭർത്താവിന്റെ നഷ്ടം നിമിത്തം പാവ്‌ലിചെങ്കോ വിഷാദരോഗവുമായി നിരന്തരം പോരാടി. പോസ്റ്റ് ട്രോമാറ്റിക് സ്ട്രെസ് ഡിസോർഡർ, മദ്യപാനം എന്നിവയും അവൾ അനുഭവിച്ചിട്ടുണ്ട്. ഇത് അവളുടെ അകാല മരണത്തിന് കാരണമായെന്ന് വിശ്വസിക്കപ്പെടുന്നു.
മരണവും പാരമ്പര്യവും
1974 ഒക്‌ടോബർ 10-ന് 58-ആം വയസ്സിൽ സ്‌ട്രോക്ക് മൂലം മരണമടഞ്ഞ അവളെ മോസ്‌കോയിലെ നോവോഡെവിച്ചി സെമിത്തേരിയിൽ സംസ്‌കരിച്ചു. അവളുടെ മകൻ റോസ്റ്റിസ്ലാവിനെ അവളുടെ അടുത്താണ് അടക്കം ചെയ്തിരിക്കുന്നത്.
അവളുടെ ഛായാചിത്രം ഉൾക്കൊള്ളുന്ന രണ്ടാമത്തെ സോവിയറ്റ് സ്മാരക സ്റ്റാമ്പ് 1976 ൽ പുറത്തിറക്കി.
ജനകീയ സംസ്കാരത്തിൽ
2015-ൽ പുറത്തിറങ്ങിയ Battle for Sevastopol (യഥാർത്ഥ റഷ്യൻ തലക്കെട്ട്, "ബിറ്റ്വ за Севастополь") എന്ന ചിത്രത്തിലെ ഒരു വിഷയമായിരുന്നു പാവ്‌ലിചെങ്കോ. ഒരു സംയുക്ത റഷ്യൻ-ഉക്രേനിയൻ നിർമ്മാണം, ഇത് 2 ഏപ്രിൽ 2015-ന് ഇരു രാജ്യങ്ങളിലും റിലീസ് ചെയ്തു. അതിന്റെ അന്താരാഷ്ട്ര പ്രീമിയർ രണ്ടാഴ്ചയ്ക്ക് ശേഷം ബീജിംഗ് ഇന്റർനാഷണൽ ഫിലിം ഫെസ്റ്റിവലിൽ നടന്നു. നിരവധി സാങ്കൽപ്പിക കഥാപാത്രങ്ങളും അവളുടെ ഓർമ്മക്കുറിപ്പുകളിൽ നിന്നുള്ള സംഭവങ്ങളിൽ നിന്നുള്ള നിരവധി വ്യതിചലനങ്ങളും ഉള്ള അവളുടെ ജീവിതത്തിന്റെ വളരെ റൊമാന്റിക് ചെയ്ത പതിപ്പാണിത്.
അവളുടെ ഓർമ്മക്കുറിപ്പുകളുടെ ആദ്യ ഇംഗ്ലീഷ് പതിപ്പ്, ലേഡി ഡെത്ത്, 2018 ഫെബ്രുവരിയിൽ ഗ്രീൻഹിൽ ബുക്സ് പ്രസിദ്ധീകരിച്ചു. ഇതിന് മാർട്ടിൻ പെഗ്ലറുടെ മുഖവുരയുണ്ട്. ലയണൽ ലെവെൻതാലിന്റെ ഗ്രീൻഹിൽ സ്നിപ്പർ ലൈബ്രറി സീരീസിന്റെ ഭാഗമാണിത്.
പാവ്‌ലിചെങ്കോയുടെ കഥ ഡ്രങ്ക് ഹിസ്റ്ററിയുടെ നാലാം സീസണിൽ അവതരിപ്പിച്ചു. അവിടെ മേ വിറ്റ്മാൻ അവളെ അവതരിപ്പിച്ചു.
കോൾ ഓഫ് ഡ്യൂട്ടി: വാൻഗാർഡിൽ, ലെഫ്റ്റനന്റ് പോളിന പെട്രോവ (ലോറ ബെയ്‌ലി ശബ്ദം നൽകിയത്) പാവ്‌ലിചെങ്കോയിൽ നിന്ന് പ്രചോദനം ഉൾക്കൊണ്ടതാണ്.
ഹാരി ടർട്ടിൽഡോവിന്റെ 1995 ലെ ഇതര ചരിത്ര നോവലായ "വേൾഡ്വാർ: ടിൽറ്റിംഗ് ദ ബാലൻസ്" ൽ, പ്സ്കോവിലെ ടാറ്റിയാന എന്ന ചെറുകഥാപാത്രത്തിന് പ്രചോദനമായത് പാവ്ലിചെങ്കയാണെന്ന് തോന്നുന്നു.
1944-ലെ കോമഡി ചിത്രമായ ദി ഡോഗേൾസിൽ, ഈവ് ആർഡൻ സാർജന്റ് ആയി അഭിനയിച്ചു. നതാലിയ മോസ്‌കോറോഫ്, വളരെ അലങ്കരിച്ച സോവിയറ്റ് സ്‌നൈപ്പർ ഒരു ഗുഡ് വിൽ ടൂറിനായി തലസ്ഥാനം സന്ദർശിക്കുന്നു.
കേറ്റ് ക്വിന്റെ 2022 ലെ നോവൽ ദി ഡയമണ്ട് ഐ പാവ്‌ലിചെങ്കയുടെ ജീവിതത്തിന്റെ സാങ്കൽപ്പിക വിവരണമാണ്.
Notes
<references group="lower-alpha" />
പുറംകണ്ണികൾ
വർഗ്ഗം:1974-ൽ മരിച്ചവർ വർഗ്ഗം:1916-ൽ ജനിച്ചവർ
ചക്കക്കുരു വറുത്തത്
വളരെ പ്രാചീനകാലത്ത് തന്നെ കേരളത്തിലങ്ങോളമിങ്ങോളം പ്രചാരത്തിലുണ്ടായിരുന്ന ഒരു പലഹാരമാണ് ചക്കക്കുരു വറുത്തിടിച്ചത്. ചക്കയുടെ വിത്ത്, പച്ചത്തേങ്ങ, ശർക്കര എന്നിവ ഉപയോഗിച്ചാണ് ഈ വിഭവം ഉണ്ടാക്കുന്നത്. ഈ പലഹാരത്തിന് കുഞ്ഞുങ്ങളിലെ ശോധനക്കുറവ് പരിഹരിക്കുവാനാകും. എന്നാൽ ഈ പലഹാരം കഴിക്കുന്ന പലരിലും കഴിച് മണിക്കൂറുകൾക്കകം കീഴ്വായു പ്രശ്നം കണ്ടു വരുന്നു. വളരെ നിസാരമായി ഉണ്ടാക്കുവാൻ സാധിക്കുന്ന ഈ വിഭവമാണ് പണ്ട് കേരളത്തിൽ പ്രത്യേഗിച്ച് മലബാറിൽ സായാഹ്ന ഭക്ഷണമായി ഉണ്ടാക്കിയിരുന്നത് പോഷ മൂല്യം ഏറിയ ഈ വിഭവം ഉണ്ടാക്കുന്നത് താഴെ പറയും വിധമാണ്  ആവശ്യമുള്ള സാധനങ്ങൾ: ചക്കക്കുരു, പച്ചത്തേങ്ങ, ശർക്കര. ഉണ്ടാക്കുന്ന വിധം: ചക്കക്കുരു വറുത്ത് തൊലി കളഞ്ഞ് ചിരവിയ പച്ചത്തേങ്ങ ശർക്കര എന്നിവ ചേർത്ത് ഉരലിലിട്ടിടിക്കുക. എന്നിട്ട് കഴിക്കുക.
വർഗ്ഗം:കേരളത്തിലെ ഭക്ഷ്യവിഭവങ്ങൾ വർഗ്ഗം:പാചകം
ദി വൈറ്റ് ക്യാറ്റ്
മാഡം ഡി ഓൾനോയ് എഴുതിയതും 1698-ൽ പ്രസിദ്ധീകരിച്ചതുമായ ഒരു ഫ്രഞ്ച് സാഹിത്യ യക്ഷിക്കഥയാണ് ദി വൈറ്റ് ക്യാറ്റ് (ഫ്രഞ്ച്: ലാ ചാട്ടെ ബ്ലാഞ്ചെ). ആൻഡ്രൂ ലാങ് ഇത് ദി ബ്ലൂ ഫെയറി ബുക്കിൽ ഉൾപ്പെടുത്തിയിട്ടുണ്ട്.
വിശകലനം
ഫോക്ലോറിസ്റ്റായ സ്റ്റിത്ത് തോംസൺ വാദിച്ചത്, "അനിമൽ ബ്രൈഡ്" കഥ ജനപ്രിയമാക്കിയത് എംഎം ആണെന്നാണ്. 300-ലധികം പതിപ്പുകൾ ശേഖരിച്ചിട്ടുള്ള "യൂറോപ്പിലെ എല്ലാ നാടോടിക്കഥകളിലും വ്യക്തവും ഊർജസ്വലവുമായ ഒരു പാരമ്പര്യം നിലനിർത്തിക്കൊണ്ടുവരുന്നു" എന്ന് ഡി ഓൾനോയിയുടെ സാഹിത്യരചനയിൽ ചൂണ്ടിക്കാട്ടുന്നു.
17-ആം നൂറ്റാണ്ടിന്റെ അവസാനത്തിലും 18-ആം നൂറ്റാണ്ടിന്റെ തുടക്കത്തിലും ഫ്രാൻസിലെ സലൂൺ സംസ്കാരത്തിന്റെ ഒരു ഉൽപ്പന്നമാണ് വെളുത്ത പൂച്ചയുടെ കഥ. ഇത് സ്ത്രീ എഴുത്തുകാരുടെ സമൃദ്ധമായ സാഹിത്യ നിർമ്മാണത്തിന്റെ കാലഘട്ടമായിരുന്നു.
വകഭേദങ്ങൾ
ഒരു ഡാനിഷ് വേരിയന്റ്, പീറ്റർ ഹംബഗ് ആൻഡ് ദി വൈറ്റ് ക്യാറ്റ്, സ്വെൻഡ് ഗ്രണ്ട്‌ടിവിഗിന്റെ കൃതിയിൽ നിന്ന് വിവർത്തനം ചെയ്യപ്പെട്ടു.
അമേരിക്കൻ എഡിറ്റർ ഹോറസ് സ്‌കഡർ എംഎംഇയുടെ ഒരു സംക്ഷിപ്‌ത പതിപ്പ് എഴുതി. കെട്ടുകഥകളുടെയും നാടോടി കഥകളുടെയും പുസ്തകം എന്ന തന്റെ കൃതിയിലെ ഡി ഓൾനോയിയുടെ കഥ.
ഒരു ലാത്വിയൻ യക്ഷിക്കഥയിൽ, പൂച്ചകളുടെ കൊട്ടാരം, ഒരു പ്രഭുവിന് മൂന്ന് ആൺമക്കളുണ്ട്, മൂത്ത രണ്ട് മിടുക്കന്മാരും മൂന്നാമത്തേത് ഒരു സിമ്പിളുമാണ്. തന്റെ സ്വത്തുക്കൾ ആർക്കാണ് അവകാശപ്പെടേണ്ടതെന്നതിനെച്ചൊല്ലി തന്റെ മക്കൾ തമ്മിൽ തർക്കിക്കുന്നത് കണ്ട തമ്പുരാൻ തന്റെ മക്കളോട് അതിമനോഹരമായ തൂവാലയും ഏറ്റവും സുന്ദരമായ വിവാഹവസ്ത്രവും ഏറ്റവും സുന്ദരിയായ വധുവിനെയും ഹാജരാക്കാൻ ആജ്ഞാപിച്ച് തർക്കം പരിഹരിക്കാൻ തീരുമാനിക്കുന്നു. കാട്ടിൽ പൂച്ചകളുടെ കൊട്ടാരവും അതിന്റെ നേതാവ് വെളുത്ത പൂച്ചയും കണ്ടെത്തിയതിനാൽ ഈ മൂന്ന് ജോലികളിലും സിംപിൾട്ടൺ വിജയിച്ചു. പൂച്ച, വ്യക്തമായും, പൂച്ചയുടെ രൂപത്തിൽ ശപിക്കപ്പെട്ട ഒരു മാന്ത്രിക രാജകുമാരിയാണ്
പുറംകണ്ണികൾ
വർഗ്ഗം:നാടോടിക്കഥകൾ
നസ്താലീക് ലിപി
Hafez Ghazal.jpg versified by the Persian poet Hafez in Nastaliq, in print: (note)
in a Naskh styled typeface: ]]
ഇറാനിൽ രൂപംകൊണ്ട അറബി എഴുത്തുലിപി യാണ് നസ്താലിഖ്. കാലിഗ്രാഫി ആയും ഇതും പ്രസിദ്ധമാണ്. പേർഷ്യൻ ഉർദുഭാഷകളിലും ഉപയോഗിക്കപ്പെട്ടതുകൊണ്ടാണ് ഉറുദു ലിപി എന്നറിയപ്പെടുന്നത്. , )
പുറത്തേക്കുള്ള കണ്ണികൾ
വർഗ്ഗം:കൈയെഴുത്തുശാസ്ത്രം
ഗിണ്ടി റെയിൽ നിലയം
ഗിണ്ടി റെയിൽ നിലയം ചെന്നൈ ബീച്ച് - ചെങ്കല്പട്ട് പാതയിലെ ഒരു സ്റ്റേഷനാണ്. ഈ സ്റ്റേഷൻ ഗിണ്ടി, തിരു വീ കാ ഇൻഡസ്റ്റ്രിയൽ എസ്റ്റേറ്റ്, കത്തിപ്പാറ, ആളന്തൂർ, ഹാൽഡ, വേളച്ചേരി റോഡ്, ഗിണ്ടി റേസ് കോർസ് എന്നീ പ്രദേശങ്ങൾക്ക് സേവനം നൽകുന്നു. ദേശീയ പാത 45നോട് ചേർന്നാണ് ഈ സ്റ്റേഷൻ ഉള്ളത്. ചെന്നൈ ബീച്ച് സ്റ്റേഷനിൽ നിന്നും 14 കിലോമീറ്റർ ദൂരത്തിൽ കടൽ നിരപ്പിൽ നിന്നും 12 മീറ്റർ ഉയരത്തിൽ സ്ഥിതി ചെയ്യുന്നു.
അനുബന്ധങ്ങൾ
വർഗ്ഗം:ചെന്നൈ
എൽമ് (പ്രോഗ്രാമിംഗ് ഭാഷ)
വെബ് ബ്രൗസർ അധിഷ്ഠിത ഗ്രാഫിക്കൽ യൂസർ ഇന്റർഫേസുകൾ പ്രഖ്യാപിക്കുന്നതിനായി ഡൊമെയ്ൻ നിർദ്ദിഷ്ട പ്രോഗ്രാമിംഗ് ഭാഷയാണ് എൽമ്. എൽമ് പൂർണ്ണമായും പ്രവർത്തനക്ഷമമാണ്, ഇത് ഉപയോഗക്ഷമത, പ്രകടനം, കരുത്ത് എന്നിവയ്ക്ക് ഊന്നൽ നൽകിയാണ് വികസിപ്പിച്ചിരിക്കുന്നത്. ഇത് "പ്രായോഗികമായി റൺടൈം ഒഴിവാക്കലുകളൊന്നുമില്ല" എന്ന് പരസ്യപ്പെടുത്തുന്നു, ഇത് എൽമ് കംപൈലറിന്റെ സ്റ്റാറ്റിക് തരം പരിശോധനയിലൂടെ സാധ്യമാക്കി.
ചരിത്രം
2012 ൽ ഇവാൻ സാപ്ലിക്കി തന്റെ പ്രബന്ധമായി എൽമിനെ രൂപകൽപ്പന ചെയ്തിരുന്നു. എൽമിന്റെ ആദ്യ പ്രകാശനം നിരവധി ഉദാഹരണങ്ങളും ഒരു ഓൺലൈൻ എഡിറ്ററും ഉപയോഗിച്ച് ഒരു വെബ് ബ്രൗസറിൽ പരീക്ഷിക്കുന്നത് എളുപ്പമാക്കി. എൽമിൽ ജോലി ചെയ്യുന്നതിനായി ഇവാൻ സാപ്ലിക്കി 2013 ൽ പ്രെസിയിൽ ചേർന്നു, 2016 ൽ ഒരു ഓപ്പൺ സോഴ്‌സ് എഞ്ചിനീയറായി നോറെഡ്ഇങ്കിലേക്ക് മാറി, എൽമ് സോഫ്റ്റ്‌വേർ ഫൗണ്ടേഷനും ആരംഭിച്ചു.
എൽമ് കംപൈലറിന്റെ പ്രാരംഭ നടപ്പാക്കൽ എച്.ടി.എം.എൽ., സിഎസ്എസ്, ജാവാസ്ക്രിപ്റ്റ് എന്നിവ ടാർഗെറ്റുചെയ്യുന്നു. ഒരു റിപെൽ(REPL), പാക്കേജ് മാനേജർ, സമയ-യാത്രാ ഡീബഗ്ഗർ, മാക്, വിൻഡോസ് എന്നിവയ്‌ക്കായുള്ള ഇൻസ്റ്റാളറുകൾ ഉൾപ്പെടെ പ്രധാന ഉപകരണങ്ങളുടെ കൂട്ടം വിപുലീകരിക്കുന്നു. കമ്മ്യൂണിറ്റി സൃഷ്ടിച്ച ലൈബ്രറികളുടെ ഒരു ഇക്കോസിസ്റ്റവും കമ്മ്യൂണിറ്റി ലൈബ്രറികൾ സംരക്ഷിക്കാനും സംരക്ഷിക്കാനും അനുവദിക്കുന്ന ഒരു നൂതന ഓൺലൈൻ എഡിറ്ററും എൽമിനുണ്ട്.
ബി.എം. അബ്ദുറഹിമാൻ
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു '''ബി.എം. അബ്ദുറഹിമാൻ''' (ജീവിതകാലം:1931 - 4 ഏപ്രിൽ 1985). കാസർഗോഡ് നിയമസഭാമണ്ഡലത്തിൽ നിന്നും മുസ്ലീം ലീഗ് സ്ഥാനാർഥിയായി വിജയിച്ച് നാലും അഞ്ചും കേരളനിയമസഭകളിൽ അംഗമായി. 1931-ൽ ജനിച്ചു, സി.എം. സൈനബിയാണ് ഭാര്യ, മൂന്ന് ആൺമക്കളും ഒരു മകളുമടങ്ങുന്നതാണ് കുടുംബം. കാസർഗോഡ് മുനിസിപ്പാലിറ്റി കൗൺസിലർ, കാസർഗോഡ് പഞ്ചായത്ത് ബോർഡ് അംഗം, കേരള സ്വതന്ത്ര കർഷകസംഘത്തിന്റെ വൈസ് പ്രസിഡന്റ്, കേരളസംസ്ഥന മുസ്ലീംലീഗ് കൗൺസിലംഗം, മുസ്ലിം വെൽഫെയർ അസോസിയേഷനംഗം എന്നീ നിലകളിലും പ്രവർത്തിച്ചിരുന്നു.
അവലംബം
വർഗ്ഗം:1931-ൽ ജനിച്ചവർ വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:1985-ൽ മരിച്ചവർ വർഗ്ഗം:ഏപ്രിൽ 4-ന് മരിച്ചവർ വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ വർഗ്ഗം:നാലാം കേരള നിയമസഭാംഗങ്ങൾ വർഗ്ഗം:അഞ്ചാം കേരള നിയമസഭാംഗങ്ങൾ വർഗ്ഗം:ഉപതിരഞ്ഞെടുപ്പിൽകൂടി നിയമസഭാംഗമായവർ
എസ്തർ ഹിൽ ഹോക്സ്
ജീവചരിത്രം
ന്യൂ ഹാംഷെയറിലെ ഹുക്‌സെറ്റിലാണ് അവൾ ജനിച്ചത്. ഭർത്താവ് ജോൺ മിൽട്ടൺ ഹോക്സിന്റെ മെഡിക്കൽ പുസ്തകങ്ങളിൽ ആകൃഷ്ടയായ അവർ ബോസ്റ്റണിലെ ന്യൂ ഇംഗ്ലണ്ട് ഫീമെയിൽ മെഡിക്കൽ കോളേജിൽ പഠിക്കുകയും 1857-ൽ മെഡിക്കൽ ബിരുദം നേടുകയും ചെയ്തു. എന്നിരുന്നാലും, അവളുടെ വർദ്ധിച്ചുവരുന്ന വൈദ്യപരിജ്ഞാനം ഉണ്ടായിരുന്നിട്ടും, ഹോക്സിന് ഒരു സൈനിക ഡോക്ടറോ പട്ടാള നഴ്സോ ആയുള്ള സ്ഥാനം നിഷേധിക്കപ്പെട്ടു. ഹോക്‌സ് ആശുപത്രികളിൽ സന്നദ്ധസേവനം നടത്തുകയും പിന്നീട് സൗത്ത് കരോലിനയിൽ പഠിപ്പിക്കുകയും ചെയ്തു, അവളുടെ ഭർത്താവ് ഒരു ഫിസിഷ്യൻ റോളിനായി അവിടെ സന്ദർശിച്ചു അവളുടെ അധ്യാപന ജോലി മുൻ അടിമകളെ ഉൾപ്പെടുത്തി, ആദ്യത്തെ ഔദ്യോഗിക കറുത്ത റെജിമെന്റായി വളർന്നു വന്നു. സൗത്ത് കരോലിനയിലെ ബ്യൂഫോർട്ടിൽ നിറമുള്ള ആളുകൾക്കായി സ്ഥാപിച്ച ഒരു ആശുപത്രിയുമായി അവളുടെ ഭർത്താവ് ഇടപെട്ടതിന് ശേഷം, തന്റെ ഭർത്താവ് തിരക്കിലായിരിക്കുമ്പോഴോ അകലെയായിരിക്കുമ്പോഴോ സൈനികരെ പരിപാലിക്കുന്നതിൽ കൂടുതൽ സമയം അവൾ കണ്ടെത്തി, സാമൂഹിക കളങ്കം കാരണം തന്റെ പങ്ക് എത്ര വലുതാണെന്ന് മറച്ചുവച്ചു. കറുത്ത വർഗക്കാരായ രോഗികളെ പരിചരിക്കുന്ന ശക്തമായ ഒരു സ്ത്രീ ആയിരുന്നു അവർ.
ഡിപ്ലോമാറ്റിക് ബാഗ്
ലഘുചിത്രം| ഒരു [[സ്വീഡൻ|സ്വീഡിഷ് നയതന്ത്ര സഞ്ചി. ]] നയതന്ത്ര ദൗത്യങ്ങളിൽ തങ്ങളുടെ രാജ്യത്തോ അല്ലെങ്കിൽ മറ്റൊരു രാജ്യത്തു നിന്നോ ഔദ്യോഗിക രേഖകൾ കൈമാറ്റം ചെയ്യുന്നതിന് ഉപയോഗിക്കുന്ന നിയമ പരിരക്ഷയുള്ള സഞ്ചിയെ അല്ലെങ്കിൽ ബാഗിനെ ഒരു നയതന്ത്ര സഞ്ചി എന്ന് അറിയപ്പെടുന്നു. . ഒരു "നയതന്ത്ര ബാഗ്" എന്ന് പറയപ്പെടുന്നുണ്ടെങ്കിലും അത് പല രൂപത്തിൽ ഉപയോഗത്തിലുണ്ട്. (ഉദാ. ഒരു കാർഡ്ബോർഡ് ബോക്സ്, ബ്രീഫ്കേസ്, ഡഫൽ ബാഗ്, വലിയ സ്യൂട്ട്കേസ്, ക്രാറ്റ് അല്ലെങ്കിൽ ഒരു ഷിപ്പിംഗ് കണ്ടെയ്നർ ). ലഘുചിത്രം|ഭാരത സർക്കാരിന്റെ ഒരു നയതന്ത്ര സഞ്ചി. കൂടാതെ, അനധികൃത മൂന്നാം കക്ഷികളുടെ ഇടപെടൽ തടയുന്നതിനോ കണ്ടെത്തുന്നതിനോ ഒരു നയതന്ത്ര ബാഗിൽ സാധാരണയായി ഏതെങ്കിലും തരത്തിലുള്ള ലോക്ക് കൂടാതെ / അല്ലെങ്കിൽ ടാംപ്പർ-വ്യക്തമായ മുദ്ര ഘടിപ്പിച്ചിരിക്കുന്നു. ഏറ്റവും പ്രധാനപ്പെട്ട കാര്യം, അതിന്റെ നില കാണിക്കുന്നതിന് ബാഹ്യമായി അടയാളപ്പെടുത്തിയിരിക്കുന്നിടത്തോളം, "ബാഗിന്" തിരയലിൽ നിന്നോ പിടിച്ചെടുക്കുന്നതിൽ നിന്നോ നയതന്ത്ര പ്രതിരോധം ഉണ്ട്, 1961 ലെ നയതന്ത്ര ബന്ധങ്ങളെക്കുറിച്ചുള്ള വിയന്ന കൺവെൻഷന്റെ ആർട്ടിക്കിൾ 27 ൽ ക്രോഡീകരിച്ചിരിക്കുന്നു. അൗദ്യോഗിക ഉപയോഗത്തിനായി ഉദ്ദേശിച്ച ലേഖനങ്ങൾ മാത്രമേ ഇതിൽ അടങ്ങിയിട്ടുള്ളൂ. അറസ്റ്റിൽ നിന്നും തടങ്കലിൽ നിന്നും രക്ഷപ്പെടുന്ന നയതന്ത്ര കൊറിയറാണ് ഇത് പലപ്പോഴും അകമ്പടി സേവിക്കുന്നത്. ലഘുചിത്രം|ഭാരത സർക്കാരിന്റെ ഒരു നയതന്ത്ര സഞ്ചി. ലഘുചിത്രം| ഒരു [[ചൈന|ചൈനീസ് നയതന്ത്ര ബാഗ്. ]]
ബാഹ്യ ലിങ്കുകൾ
വർഗ്ഗം:ഗൂഢശാസ്ത്രം വർഗ്ഗം:Pages with unreviewed translations
ഒനഗഡോറി
ചരിത്രപരമായ ജാപ്പനീസ് സങ്കരവർഗ്ഗത്തിൽപ്പെട്ട ഒരിനം കോഴി ആണ് ഒനഗഡോറി .(Japanese: 尾長鶏, "long-tailed chicken") നീണ്ട വാൽ ഇതിൻറെ സവിശേഷതയാണ്. പതിനേഴാം നൂറ്റാണ്ടിൽ തെക്കൻ ജപ്പാനിലെ ഷിക്കോകു ദ്വീപിലെ കൊച്ചി പ്രിഫെക്ചറിൽ ഒനഗഡോറിയെ വളർത്തിയിരുന്നു. 1952-ൽ ജാപ്പനീസ് നാഷണൽ നാച്യൂറൽ ട്രെഷറിൽ ഈ കോഴിയെ നാമനിർദ്ദേശം ചെയ്തിരുന്നു. ഈ ഇനം കോഴി ജർമൻ ഫീനിക്സ് ഇനത്തിലെ മുൻഗാമികളിലൊരാളാണ്.
ചരിത്രം
രാജ്യത്തിന്റെ തെക്കുകിഴക്കൻ ഭാഗത്തുള്ള ഷിക്കോകു ദ്വീപിൽ പതിനേഴാം നൂറ്റാണ്ടിൽ തോസ പ്രവിശ്യയിൽ, ഇപ്പോൾ കൊച്ചി പ്രിഫെക്ചർ എന്ന പ്രദേശത്താണ് ഒനഗഡോറി വളർത്തിയിരുന്നത്. ആ പ്രദേശത്ത് പ്രധാനമായും നങ്കോകുവിൽ മാത്രമാണ് ഇതിനെ വളർത്തുന്നത്. ഷോക്കോക്കു, ടോട്ടെങ്കോ, ഒരുപക്ഷേ മിനോഹിക്കി എന്നിവയുൾപ്പെടെയുള്ള നീളമുള്ള വാലുള്ള ജാപ്പനീസ് ഇനങ്ങളിൽ നിന്നാണ് ഇത് ഉത്ഭവിച്ചതെന്ന് കരുതപ്പെടുന്നു.
അവലംബം
വർഗ്ഗം:ജപ്പാനിലെ പക്ഷികൾ വർഗ്ഗം:പ്രത്യേക പ്രകൃതി സ്മാരകങ്ങൾ
ബ്രേവ് (2012 ചലച്ചിത്രം)
2012 -ൽ പുറത്തിറങ്ങിയ ഒരു അമേരിക്കൻ 3ഡി ആനിമേഷൻ ഫാന്റസി ചിത്രമാണ് ബ്രേവ്. പിക്‌സാർ ആനിമേഷൻ സ്‌റ്റുഡിയോ ഒരുക്കിയ ചിത്രം വിതരണം ചെയ്തത് വാൾട്ട് ഡിസ്‌നി പിക്ചർസ് ആണ്. ബ്രേവ് സംവിധാനം ചെയ്തത് മാർക്ക് ആൻഡ്രൂസും ബ്രെണ്ട ചാപ്മാനുമാണ്. ചാപ്മാന്റെ കഥക്ക് ആൻഡ്രൂസ്, ചാപ്മാൻ, ഐറിൻ മേച്ചി എന്നിവർ ചേർന്ന് തിരക്കഥ എഴുതി. തന്റെ മകളുമായ ബന്ധത്തിൽ നിന്നാണ് ബ്രെണ്ട ചാപ്മാന് കഥക്കുള്ള പ്രചോദനം ലഭിച്ചത്. ബ്രേവ് സംവിധാനം ചെയ്തതോടെ ചാപ്മാൻ പിക്‌സാറിന്റെ ചരിത്രത്തിലെ ആദ്യ വനിതാസംവിധായകയുമായി. ചിത്രത്തിലെ അതിസങ്കീർണമായ രംഗങ്ങൾ ആവിഷ്കരിക്കാൻ പിക്‌സാറിന് 25 വർഷത്തിൽ ആദ്യമായി അവരുടെ ആനിമേഷൻ സംവിധാനം പൂർണമായും തിരുത്തി എഴുതേണ്ടി വന്നു. ഡോൾബി ആറ്റ്മോസ് ശബ്ദസംവിധാനം ആദ്യമായി ഉപയോഗിച്ച ചിത്രം എന്ന പ്രത്യേകതയും ബ്രേവ് നേടി.
സ്കോട്ടിഷ് മലമ്പ്രദേശം പശ്ചാത്തലം ആക്കിയ ചിത്രം, കാലങ്ങളായി നിലനിന്നുപോരുന്ന ഒരു ആചാരത്തെ വെല്ലുവിളിക്കുന്ന മെറിഡ എന്ന ഒരു രാജകുമാരിയുടെ കഥ പറയുന്നു. നിർബന്ധപൂർവം വിവാഹത്തിന് പ്രേരിപ്പിക്കുന്ന മാതാപിതാക്കളെ എതിർക്കുന്ന മെറിഡ ഒരു മന്ത്രവാദിനിയുടെ സഹായം തേടുകയും, അത് വഴി അബദ്ധത്തിൽ തന്റെ അമ്മയെ ഒരു കരടിയാക്കി മാറ്റുകയും ചെയ്യുന്നു. ആ ശാപം പൂർണമായും ഫലിക്കുന്നത് അവൾക്ക് തടഞ്ഞേ തീരു. ജൂൺ 10, 2012 -ന് സിയാറ്റിൽ ഫിലിം ഫെസ്റ്റിവലിൽ അവതരിപ്പിച്ച ചിത്രം വടക്കേ അമേരിക്കയിൽ റിലീസ് ചെയ്തത് ജൂൺ 22 -ന് ആണ്. മികച്ച അഭിപ്രായങ്ങളും ബോക്സ് ഓഫീസിൽ വിജയവും ചിത്രം നേടി. മികച്ച ചിത്രത്തിനുള്ള അക്കാദമി, ഗോൾഡൻ ഗ്ലോബ്, ബാഫ്റ്റാ പുരസ്കാരങ്ങളും ബ്രേവ് നേടി.
കഥാഗതി
ഡൺബ്രോക് എന്ന കുലത്തിൽപെട്ട രാജകുമാരിയായ മെറിഡയ്ക്ക്, അവളുടെ ജന്മദിനത്തിൽ അച്ഛൻ, ഫെർഗസ് രാജാവ് ഒരു അമ്പും വില്ലും സമ്മാനിക്കുന്നു. എന്നാൽ അവളുടെ അമ്മ, എലിനോർ രാജ്ഞിയെ ഇത് ആശ്ചര്യപ്പെടുത്തുന്നു. അല്പസമയത്തിന് ശേഷം, മോർഡു എന്ന് പേരായ ഒരു കരടി അവരെ ആക്രമിക്കുന്നു. എലിനോർ മെറിഡയെയും കൂട്ടി കുതിരപ്പുറത്തു രക്ഷപ്പെടുന്നു. ഫെർഗസ് കരടിയോട് പൊരുതിയോടിക്കുമെങ്കിലും അദ്ദേഹത്തിന്റെ ഇടംകാൽ നഷ്ടമാകുന്നു.
പിൽക്കാലത്ത് കാലത്തിനു ശേഷം ഒരു സ്വതന്ത്ര മനസ്സുള്ള ഒരു യുവതിയായ മെറിഡ, തന്റെ വിവാഹം അച്ഛന്റെ സഖ്യകക്ഷികളിൽ ഒരാളുടെ മകനുമായി നടത്താൻ തീരുമാനിച്ചു എന്ന് അറിയുന്നു. അവൾ എതിർപ്പ് പ്രകടിപ്പിക്കുമ്പോൾ, പിതാവിന്റെ ആഗ്രഹം നിരാകരിച്ച ഒരു രാജകുമാരൻ, തന്റെ രാജ്യത്തിന്റെ നാശത്തിന് കാരണമായ കഥ ഓർമ്മിപ്പിച്ചു, എലിനോർ അവളെ താക്കീത് ചെയ്യുന്നു.
ആചാരപ്രകാരം ഓരോ കുലത്തിലെയും ആദ്യത്തെ കുട്ടി മാത്രം പങ്കെടുക്കുന്ന മത്സരത്തിലൂടെ ആണ് വരനെ തീരുമാനിക്കുന്നത്. ഡൺബ്രോക് കുലത്തിലെ ആദ്യ കുട്ടി എന്ന നിലയ്ക്ക് മെറിഡ, സ്വയം മത്സരത്തിൽ പങ്കെടുക്കുകയും, മറ്റുള്ളവരെ അമ്പെയ്ത്ത് മത്സരത്തിൽ തോല്പിക്കുകയും ചെയ്തു. ഇത് അമ്മ എലിനൊറുമായി ഒരു തർക്കത്തിന് കാരണമാവുകയും, മെറിഡ അവിടം വിട്ട് പോവുകയും ചെയ്യുന്നു. യാത്രാമധ്യേ, അവൾ ഒരു പ്രായമായ മന്ത്രവാദിനിയെ കണ്ടുമുട്ടുകയും, അവർ ഒരു കേക്ക് നൽകുകയും, അത് അവളുടെ ജീവിതം മാറ്റിമറിക്കുമെന്ന് അറിയിക്കുകയും ചെയ്തു.
കൊട്ടാരത്തിൽ തിരിച്ചെത്തിയ മെറിഡ, കേക്ക് അമ്മയ്ക്ക് നൽകുകയും അവർ ഒരു കരടിയായി മാറുകയും ചെയ്യുന്നു. പകച്ചു പോയ മെറിഡ, എലിനോറിനെയും കൂട്ടി മന്ത്രവാദിനിയെ തേടി അവരുടെ വീട്ടിൽ എത്തിയെങ്കിലും, അവർ ഒരു സന്ദേശം ബാക്കിവെച്ചു കടന്നുകളഞ്ഞിരുന്നു. ദുരഭിമാനത്താൽ മുറിഞ്ഞ ബന്ധം, രണ്ടാമത്തെ സൂര്യോദയത്തിനു മുൻപ് കൂട്ടി ചേർക്കാൻ പറ്റിയില്ലെങ്കിൽ, ശാപം പരിപൂർണമാകും എന്നായിരുന്നു ആ സന്ദേശം. യാത്ര അവർ ഒരു പുരാതന അവശിഷ്ടങ്ങൾ ഉള്ള സ്ഥലത്ത് വച്ച് മോർഡുവിന് മുന്നിൽ പെടുകയും ചെയ്യുന്നു. സമാനമായ ഒരു ശാപം മൂലം കരടിയായി തീർന്ന ഒരു രാജകുമാരനാണ് മോർഡു എന്ന് മെറിഡ തിരിച്ചറിയുന്നു. അമ്മയുമായി നടന്ന വാഗ്വേദത്തിനിടെ കീറിയ ചിത്രത്തിരശ്ശീല തുന്നി ചേർത്താൽ ശാപമോക്ഷം ലഭിക്കുമെന്ന് അവൾ കരുതുന്നു.
നിരൂപക പ്രതികരണം
ചിത്രത്തിന് മികച്ച നിരൂപക പ്രശംസ ലഭിച്ചു. നിരൂപണങ്ങൾ ശേഖരിക്കുന്ന വെബ്സൈറ്റ് ആയ റോട്ടൻ ടോമാറ്റോസ് 225 നിരൂപണങ്ങളുടെ അടിസ്ഥാനത്തിൽ 78% ഫ്രഷ് എന്ന റേറ്റിംഗ് നൽകി. മറ്റൊരു വെബ്സൈറ്റ് മെറ്റാക്രിട്ടിക് 69 എന്ന സ്കോർ ആണ് ചിത്രത്തിന് നൽകിയത്.
ബാഹ്യ കണ്ണികൾ
വർഗ്ഗം:2012-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:മികച്ച ആനിമേഷൻ ചിത്രത്തിനുള്ള അക്കാദമി പുരസ്കാര ജേതാക്കൾ വർഗ്ഗം:സാഹസിക ചലച്ചിത്രങ്ങൾ വർഗ്ഗം:ഡിസ്നി രാജകുമാരിമാർ വർഗ്ഗം:ത്രിമാന ചലച്ചിത്രങ്ങൾ വർഗ്ഗം:പിക്സാർ ആനിമേറ്റെഡ് ചലച്ചിത്രങ്ങൾ വർഗ്ഗം:അമേരിക്കൻ ആനിമേഷൻ ചലച്ചിത്രങ്ങൾ വർഗ്ഗം:വാൾട്ട് ഡിസ്നി ചലച്ചിത്രങ്ങൾ
വി. സുരേന്ദ്രൻ പിള്ള
ഇടതുപക്ഷ ജനാധിപത്യ മുന്നണിയിലെ ഘടക കക്ഷികളൊന്നായ കേരള കോൺഗ്രസ് - ലയന വിരുദ്ധ വിഭാഗത്തിന്റെ നേതാവാണ് '''വി. സുരേന്ദ്രൻ പിള്ള'''. കേരള വെള്ളാള മഹാസഭയുടെ പ്രസിഡണ്ടായി പതിനഞ്ചു വർഷത്തോളം സേവനം അനുഷ്ഠിച്ചിട്ടുണ്ട്.
ജീവിതരേഖ
കൊല്ലം ജില്ലയിലെ അഞ്ചലിൽ കെ. വേലായുധൻ പിള്ളയുടേയും കെ. കല്യാണിയമ്മയുടേയും മകനായി ജനിച്ചു.
അവലംബം
{{DEFAULTSORT:സുരേന്ദ്രൻ പിള്ള, വി.} വർഗ്ഗം:പന്ത്രണ്ടാം കേരള നിയമസഭയിലെ മന്ത്രിമാർ വർഗ്ഗം:കേരള കോൺഗ്രസ് പ്രവർത്തകർ
പലോമ ഒ'ഷെയ
റെയ്ന സോഫിയ സ്കൂൾ ഓഫ് മ്യൂസിക്കിൻറെ സ്ഥാപകയും നിലവിലെ പ്രിൻസിപ്പളും, അൽബേനിസ് ഫൗണ്ടേഷൻറെ സ്ഥാപകയും പ്രസിഡന്റും, പ്രശസ്ത പിയാനിസ്റ്റും ആണ് പലോമ ഒ'ഷെയ (ജനനം: 1936). ന്യൂയോർക്കിലെ സ്പാനിഷ് ഇൻസ്റ്റിറ്റ്യൂട്ടിന്റെ സ്വർണ്ണ മെഡലും യുനെസ്കോയുടെ പിക്കാസോ അവാർഡും ഇവർക്ക് ലഭിച്ചിട്ടുണ്ട്.
ആദ്യകാലജീവിതം
സ്പെയിനിലെ ബിസ്കായിലെ ബിൽബാവോ ഉപനഗരമായ ലാസ് ഏറനാസിൽ ജോസ് ഒ'ഷെയ സെബാസ്റ്റ്യാൻ ഡി എറിസിൻറെയും ബാസ്ക് മരിയ ഡി ലാ അസുൻസിയോ ഡി ആർറ്റൈനാനോ ലുസർരാഗയുടെയും മകളായി പലോമ ഒ'ഷെയ ജനിച്ചു. 1941 ൽ ബിൽബാവോയിൽ പിയാനോ പഠനം തുടങ്ങിയ പലോമ പിന്നീട് സംഗീത പഠനത്തിനായി ഫ്രാൻസിലേക്ക് താമസം മാറി. 15 വയസ്സുള്ളപ്പോൾ അവർ പ്രൈമർ പ്രീമിയോ ഫിൻ ഡി കരേര നേടുകയും ഒപ്പം ബിൽബാവോ സിഫണി ഓർക്കസ്ട്രയിൽ സോളോയിസ്റ്റായി പ്രവർത്തിക്കാനും തുടങ്ങി.
വർഷങ്ങൾക്കു ശേഷം അവർ ഗ്രൂപോ സാൻഡന്ദറുടെ മുൻ എക്സിക്യൂട്ടീവ് ചെയർമാനായ എമിലിയോ ബൊറ്റിനെ വിവാഹം കഴിച്ചു. പിന്നീട് സ്പെയിനിൽ ക്ലാസിക്കൽ സംഗീതത്തെ പ്രോൽസാഹിപ്പിക്കുന്നതിലേയ്ക്കായി അവർ സ്വയം അർപ്പിച്ചു.
പുറം കണ്ണികൾ
വർഗ്ഗം:1936-ൽ ജനിച്ചവർ
വൃക്ക മാറ്റിവയ്ക്കൽ
വൃക്കരോഗചികിത്സയുടെ അവസാനഘട്ടത്തിലായി (ESRD), പ്രവർത്തനരഹിതമായ വൃക്കകൾക്കു പകരമായി മറ്റൊരു ദാതാവിന്റെ വൃക്ക വെക്കുന്നതിനെ വൃക്ക മാറ്റിവെക്കൽ (Kidney transplant or renal transplant) എന്ന് പറയുന്നു. മരണപ്പെട്ട വ്യക്തിയിൽ നിന്നോ അല്ലെങ്കിൽ ജീവിച്ചിരിക്കുന്ന ദാതാവിൽ നിന്നോ ശേഖരിയ്ക്കപ്പെടുന്ന വൃക്കകളാണ് ഇത്തരത്തിൽ വെച്ചുപിടിപ്പിക്കുന്നത്. ദാതാക്കൾ യഥാക്രമം ഡിസീസഡ് ഡോണർ (മരണപ്പെട്ട ദാതാവ്, deceased-donor, മുൻപ് കഡാവെറിക് ഡോണർ എന്നാണറിയപ്പെട്ടിരുന്നത്), ലിവിങ് ഡോണർ (ജീവിച്ചിരിക്കുന്ന ദാതാവ്, living-donor) എന്നിങ്ങനെ അറിയപ്പെടുന്നു. ദാതാവും സ്വീകർത്താവും തമ്മിൽ ജനിതക ബന്ധം ഉണ്ടോ, ഇല്ലേ എന്നതിന്റെ അടിസ്ഥാനത്തിൽ ജീവിച്ചിരിക്കുന്ന ദാതാക്കളെ വീണ്ടും ലിവിങ്-റിലേറ്റഡ്, ലിവിങ്-അൺറിലേറ്റഡ് എന്ന് തിരിക്കുന്നു.
മറ്റു വൈദ്യശാസ്ത്രപരമായ കാരണങ്ങളില്ലെങ്കിൽ, പ്രവർത്തനരഹിതമായ വൃക്കകൾ നീക്കം ചെയ്യാതെ തന്നെയാണ് അടിവയറ്റിൽ കോമൺ ഇലിയാക് ആർട്ടറി, കോമൺ ഇലിയാക് വെയിൻ എന്നിവയെ ബന്ധപ്പെടുത്തി പുതിയ വൃക്ക സ്ഥാപിക്കുന്നത്. അതിലേക്ക് മൂത്രസഞ്ചിയിൽ നിന്ന് പുതുതായി കുഴൽ സ്ഥാപിക്കുകയും ചെയ്യുന്നു.
ഇ.എസ്.ആർ.ഡി രോഗിയെ സമഗ്രമായ ഒരു വൈദ്യപരിശോധനക്ക് ശേഷം വൃക്ക മാറ്റിവെക്കൽ ശസ്ത്രക്രിയക്ക് തക്ക ആരോഗ്യമുണ്ടോ എന്ന് വിലയിരുത്തുന്നു. തദടിസ്ഥാനത്തിൽ രോഗിയുടെ അവസ്ഥ ശസ്ത്രക്രിയക്ക് യോജിച്ചതാണെങ്കിൽ അനുയോജ്യമായ വൃക്ക ലഭ്യമാവുന്ന രീതിയിൽ വെയിറ്റിങ് ലിസ്റ്റിൽ രോഗിയുടെ പേര് ചേർക്കുന്നു. മരണപ്പെട്ട ദാതാക്കളുടെ വൃക്ക ലഭ്യമാക്കുന്നതിനായാണ് ഇത്തരം വെയിറ്റിങ് ലിസ്റ്റുകൾ നിലനിൽക്കുന്നത്. പല രാജ്യങ്ങളിലും ഇത്തരത്തിൽ മാസങ്ങളോ വർഷങ്ങളോ കാത്തിരിക്കേണ്ടി വരാറുണ്ട്.
ഡയാലിസിസിന് വിധേയരാവുന്ന ഇ.എസ്.ആർ.ഡി രോഗികളെ അപേക്ഷിച്ച് വൃക്ക മാറ്റിവെച്ച വ്യക്തികൾ കൂടുതൽ കാലം മെച്ചപ്പെട്ട ജീവിതനിലവാരത്തിൽ ജീവൻ നിലനിർത്തുന്നതായി പഠനങ്ങൾ സൂചിപ്പിക്കുന്നു. എന്നാലും, ജീവിതകാലം മുഴുവൻ തുടരേണ്ട മരുന്നുകൾ കൊണ്ട് രോഗപ്രതിരോധശേഷി കുറച്ച് നിറുത്തേണ്ടി വരുന്നത് കൊണ്ട് അണുബാധ, കാൻസർ തുടങ്ങിയ രോഗസാധ്യതകൾ ഇവരിൽ കൂടുതലാണ്. കൂട്ടിച്ചേർക്കപ്പെട്ട വൃക്ക ശരീരത്താൽ നിരസിക്കപ്പെടാതിരിക്കാനാണ് ഇത്തരം മരുന്നുകൾ നൽകപ്പെടുന്നത്. ഇമ്മ്യൂണോസപ്രസന്റുകൾ എന്നാണ് ഇത്തരം മരുന്നുകൾ അറിയപ്പെടുന്നത്.
ചേർക്കപ്പെട്ട വൃക്ക ശരീരബാഹ്യ വസ്തു എന്ന് കണ്ട് ശരീരത്താൽ നിരസിക്കപ്പെട്ടേക്കാം. സെല്ലുലാർ റിജക്ഷൻ, ആന്റിബോഡി-മീഡിയേറ്റഡ് റിജക്ഷൻ എന്നീ തരങ്ങളിൽ നിരസിക്കപ്പെടൽ സംഭവിക്കുന്നു. ശസ്ത്രക്രിയക്ക് എത്രകാലം ശേഷമാണ് വൃക്ക നിരസിക്കപ്പെടുന്നത് എന്നതിന്റെ അടിസ്ഥാനത്തിൽ ആന്റിബോഡി-മീഡിയേറ്റഡ് റിജക്ഷൻ വീണ്ടും അക്യൂട്ട്, ഹൈപ്പർക്യൂട്ട്, ക്രോണിക് എന്നിങ്ങനെ തിരിക്കപ്പെടുന്നുണ്ട്. മാറ്റിവെക്കൽ ശസ്ത്രക്രിയക്ക് ശേഷം ഓരോ മൂന്ന് മാസത്തിലും വൃക്കയുടെ പ്രവർത്തനം ക്രിയാറ്റിനിൻ അടക്കമുള്ള ലാബ് പരിശോധനകളിലൂടെ വിലയിരുത്തപ്പെടേണ്ടത് പ്രധാനമാണ്. ഇതിൽ എന്തെങ്കിലും സംശയങ്ങൾ തോന്നിയാൽ വൃക്ക ബയോപ്സി പരിശോധനക്ക് വിധേയമാക്കേണ്ടതായി വരും.
2018-ൽ മാത്രം ലോകത്ത് 95,479 വൃക്ക മാറ്റിവെക്കലുകൾ നടന്നതായാണ് കണക്കാക്കപ്പെടുന്നത്. ഇതിൽ 36 ശതമാനവും ലിവിങ് ഡോണർ ട്രാൻസ്പ്ലാന്റേഷൻ ആയിരുന്നു. 1954-ൽ ജോസഫ് മുറെയാണ് വൃക്കമാറ്റിവെക്കൽ ശസ്ത്രക്രിയ വിജയകരമായി നടത്തിയത്. ഇതിന്റെ പേരിൽ 1990-ലെ വൈദ്യശാസ്ത്രത്തിനുള്ള നോബൽ സമ്മാനം അദ്ദേഹത്തിന് സമ്മാനിക്കപ്പെട്ടു.
ചരിത്രം
വൃക്കയുൾപ്പെടെയുള്ള അവയവങ്ങൾ മാറ്റിവെക്കുന്നതിന്റെ സാധ്യത എന്ന ആശയം 1907-ൽ ചിക്കാഗോ സർവകലാശാലയിൽ അവതരിപ്പിച്ച ടെൻഡൻസീസ് ഇൻ പത്തോളജി എന്ന പ്രബന്ധത്തിലൂടെ സൈമൺ ഫ്ലെക്സ്നർ മുന്നോട്ടുവെക്കുകയുണ്ടായി. ധമനികൾ, ആമാശയം, വൃക്ക, ഹൃദയം എന്നിവയുൾപ്പെടെയുള്ള അവയവങ്ങളാണ് അതിൽ പരാമർശിക്കപ്പെട്ടത്.
യുക്രൈനിലെ കെർസണിലെ ശസ്ത്രക്രിയാവിദഗ്ദനായിരുന്ന യൂറി വൊറോണിയാണ് ആദ്യമായി വൃക്ക മാറ്റിവെക്കാൻ ശ്രമിച്ചത്. 1933-ൽ ഡിസീസഡ് ഡോണറിൽ (ദാതാവിന്റെ മരണശേഷം ശേഖരിക്കപ്പെട്ടത്) നിന്ന് ശേഖരിച്ച വൃക്ക രോഗിയുടെ തുടയിലാണ് വൊറോണി സ്ഥാപിച്ചത്. രക്തഗ്രൂപ്പുമായി പൊരുത്തപ്പെടാത്തതിനാൽ രണ്ട് ദിവസത്തിനുള്ളിൽ വൃക്ക ശരീരം തിരസ്കരിക്കുകയും രോഗി മരണപ്പെടുകയും ചെയ്തു.
ഇല്ലിനോയ്സിലെ റിച്ചാർഡ് ലോലർ എന്ന വൈദ്യശാസ്ത്രജ്ഞൻ പോളിസിസ്റ്റിക് വൃക്കരോഗിയായ റൂത്ത് ടക്കർ (44 വയസ്സ്) എന്ന വനിതക്ക് വെച്ചുപിടിപ്പിച്ച വൃക്ക പത്ത് മാസം വരെ തിരസ്കരിക്കപ്പെടാതെ നിലനിന്നു. രോഗപ്രതിരോധശേഷി കുറക്കുന്നതിനുള്ള മരുന്നുകൾ അന്ന് നിലവിലില്ലായിരുന്നു. ഈ പത്ത് മാസത്തിനുള്ളിൽ അവരുടെ വൃക്കകൾ ആരോഗ്യം വീണ്ടെടുത്തതിനാൽ പിന്നീട് അഞ്ചുകൊല്ലം കൂടി അവർക്ക് ആയുസ്സ് കിട്ടി.
1952-ൽ ജീൻ ഹാംബർഗർ ലിവിങ് ഡോണറിൽ നിന്നുള്ള വൃക്കയെടുത്തുകൊണ്ട് രോഗിയിൽ സ്ഥാപിച്ചുവെങ്കിലും മൂന്ന് ആഴ്ചക്കുള്ളിൽ തന്നെ അത് പരാജയപ്പെടുകയായിരുന്നു. പാരീസിലെ നെക്കർ ആശുപത്രിയിലായിരുന്നു ശസ്ത്രക്രിയ നടന്നത്.
1954 ഡിസംബറിൽ ബോസ്റ്റണിൽ നടന്ന ശസ്ത്രക്രിയയാണ് വിജയകരമായ വൃക്ക മാറ്റിവെക്കലായി കണക്കാക്കപ്പെടുന്നത്. ഡിസംബർ 23-ന് ബിഗ്രാം ആശുപത്രിയിൽ നടന്ന ശസ്ത്രക്രിയ ജോസഫ് മുറെ, ജെ. ഹാർട്ട്വെൽ ഹാരിസൺ, ജോൺ പി. മെറിൽ എന്നിവർ ചേർന്നാണ് നടത്തിയത്. സമാന ഇരട്ടകളായ (Identical twins) രോഗിയും ദാതാവുമായിരുന്നു എന്നതിനാൽ തിരസ്ക്കരിക്കപ്പെടാനുള്ള സാധ്യത വിരളമായിരുന്നു. റൊണാൾഡ് ഹെറിക്ക് ആയിരുന്നു ദാതാവ്. റിച്ചാർഡ് ഹെറിക് എന്ന രോഗിയിലേക്കാണ് വൃക്ക സ്ഥാപിച്ചത്. എന്നാൽ സ്വീകരിക്കപ്പെട്ട വൃക്കയിലെ മറ്റുചില സങ്കീർണ്ണതകൾ കാരണം എട്ട് വർഷത്തിന് ശേഷം റിച്ചാർഡ് മരണപ്പെടുകയായിരുന്നു. എന്നാൽ ഈ സങ്കീർണ്ണതകൾക്ക് ശസ്ത്രക്രിയയുമായോ മറ്റോ ബന്ധമുണ്ടായിരുന്നില്ല.
ഈ ശസ്ത്രക്രിയക്കും തുടർന്നുള്ള ഗവേഷണങ്ങൾക്കുമായി 1990-ലെ വൈദ്യശാസ്ത്ര നൊബേൽ പുരസ്ക്കാരം ജോസഫ് മുറേക്ക് ലഭിക്കുകയുണ്ടായി.
1994 നവംബറിൽ ഒമാനിലെ സുൽത്താൻ ഖാബൂസ് യൂണിവേഴ്സിറ്റി ഹോസ്പിറ്റലിൽ 33 ആഴ്ച പ്രായമുള്ള നവജാതശിശുവിന്റെ മരണത്തോടെ ഇരു വൃക്കകളും 17 മാസം പ്രായമുള്ള ഒരു സ്വീകർത്താവിലേക്ക് മാറ്റിവെച്ചത് ഏറ്റവും പ്രായം കുറഞ്ഞവരിൽ നടത്തപ്പെട്ട വൃക്ക മാറ്റിവെക്കലായിരുന്നു. . പ്രസ്തുത രോഗി ശസ്ത്രക്രിയക്ക് ശേഷം 22 വർഷം ജീവിച്ചു.
പെട്ടെന്നുള്ള അവയവ തിരസ്ക്കരണത്തെ പ്രതിരോധിക്കാനായി മരുന്നുകൾ 1964 മുതൽ സാർവ്വത്രികമായതോടെ ഡിസീസഡ് ഡോണേഴ്സിന്റെ വൃക്കകൾ മാറ്റിവെക്കൽ വിജയം കണ്ടുതുടങ്ങി. കോശ-കലകൾ താരതമ്യം ചെയ്യൽ മുതൽ വൃക്ക ശേഖരിക്കാനും രോഗിയിലേക്ക് ഘടിപ്പിക്കാനുമുള്ള എളുപ്പം എന്നിവ കാരണം ലിവിങ് ഡോണേഴ്സിൽ നിന്നുള്ള വൃക്ക മാറ്റം എളുപ്പമേറിയതായി കരുതപ്പെട്ടു. 1940 മുതൽ ഡയാലിസിസ് ലഭ്യമായത് കൊണ്ട് അഥവാ തിരസ്ക്കരണം നടന്നാലും ജീവൻ നിലനിർത്താനും കഴിഞ്ഞുവന്നു.
ജനിതകമായ പൊരുത്തമില്ലെങ്കിൽ സ്വീകർത്താവിന്റെ പ്രതിരോധ സംവിധാനം പുതിയ വൃക്കയെ സ്വന്തമല്ലാത്ത വസ്തു എന്ന് കണ്ട് പുറന്തള്ളാൻ ശ്രമിക്കും. ഈ പുറന്തള്ളൻ ഒരുപക്ഷേ ഉടനടിയോ കാലക്രമേണയോ സംഭവിക്കാം. ഇത് തടയാനായി പ്രതിരോധശക്തിയെ മരുന്നിലൂടെ കുറച്ചുനിർത്തേണ്ടത് അനിവാര്യമായി വരും. ഇത്തരം മരുന്നുകളുടെ ഉപയോഗം മൂലം സ്വാഭാവിക പാർശ്വഫലങ്ങൾ കൂടാതെ തന്നെ അണുബാധ, അർബുദം (ത്വക്ക്, ലിംഫോമ) എന്നിവക്കുള്ള സാധ്യതയും കൂടിയിരിക്കുന്നു.
ശരീരത്തിന്റെ സ്വാഭാവിക പ്രതിരോധ ശേഷിയെ അടിച്ചമർത്തുന്ന മരുന്നുകളാണ് ഇതിനായി ഉപയോഗിക്കുന്നത്. കോർട്ടിക്കോസ്റ്റിറോയ്ഡ് ആയ പ്രെഡ്നിസോളോൺ ആണ് ഇത്തരത്തിലുള്ള മിക്ക മരുന്നുകളുടെയും അടിസ്ഥാനം. ഉയർന്ന മാത്രകളിൽ ദീർഘകാലമുള്ള മരുന്നുപയോഗത്താൽ നിരവധി പാർശ്വഫലങ്ങൾ രോഗിയിൽ വരാറുണ്ട്. ഗ്ലൂക്കോസ് നിലയിലെ വ്യതിയാനങ്ങൾ, പ്രമേഹം, അമിതഭാരം, തിമിരം, ഓസ്റ്റിയോപൊറോസിസ്, പേശികളുടെ ബലഹീനത, ഹൈപ്പർ കൊളസ്ട്രോളീമിയ തുടങ്ങിയവ ഉദാഹരണം.
വൃക്ക തിരസ്കരിക്കപ്പെടുന്നത് തടയാനായി പ്രെഡ്നിസോളോൺ മാത്രം മതിയാവുകയില്ല. അതിനാൽ മറ്റു നോൺ-സ്റ്റിറോയ്ഡ് പ്രതിരോധ നിയന്ത്രണ ഉപാധികൾ ആവശ്യമായി വരുന്നു. ഇതിന്റെ സഹായത്താൽ പ്രെഡ്നിസോളോൺ ഉപയോഗത്തിന്റെ മാത്ര കുറച്ചു നിർത്താൻ സാധിക്കും. അസാത്തിയോപ്രിൻ, മൈകോഫെനോലേറ്റ്, സിക്ലോസ്പോരിൻ, ടാക്രോലിമസ് എന്നിവ ഇത്തരം മരുന്നുകൾക്ക് ഉദാഹരണമാണ്.
സൂചനകൾ
എൻഡ് സ്റ്റേജ് റീനൽ ഡിസീസ് (ESRD) രോഗികളെ സംബന്ധിച്ചേടത്തോളം വൃക്ക മാറ്റിവെക്കൽ എന്നത് മാത്രമാണ് പ്രായോഗിക പരിഹാരം. രോഗി ഈ അവസ്ഥയിലെത്തിക്കഴിഞ്ഞാൽ രോഗത്തിന്റെ അടിസ്ഥാന കാരണം പരിഗണിക്കാതെ തന്നെ വൃക്ക മാറ്റിവെക്കൽ പ്രക്രിയക്കായി നിർദ്ദേശിക്കപ്പെടുന്നു. ഗ്ലോമെറുലാർ ഫിൽട്ടറേഷൻ നിരക്ക് 15ml/minute/1.73m2 എന്നതിൽ താഴ്ന്നാൽ ESRD എന്ന നിലയിൽ എത്തി എന്ന് കണക്കാക്കപ്പെടുന്നു. ക്രോണിക് ഗ്ലോമെറുലോനെഫ്രൈറ്റിസ്, ല്യൂപ്പസ് എന്നീ ഓട്ടോ ഇമ്മ്യൂൺ കണ്ടീഷനുകൾ, അണുബാധ, പ്രമേഹം എന്നീ രോഗങ്ങളാൽ വൃക്ക രോഗം വന്ന് ESRD എന്ന അവസ്ഥയിലെത്തുന്നു. പോളിസിസ്റ്റിക് വൃക്ക രോഗം, ശരീരവ്യവസ്ഥയിലെ ജന്മനയുള്ള തകരാറുകൾ തുടങ്ങി ജനിതകമായ കാരണങ്ങളാലും ESRD നിലയിലെത്തുന്നതായി കാണപ്പെടുന്നു. എന്നാൽ ഭൂരിഭാഗം രോഗികളിലും രോഗകാരണം അജ്ഞാതമായി തുടരുന്നു.
വൃക്ക മാറ്റിവെക്കലിന് വിധേയമാവുന്ന 25 ശതമാനം രോഗികളിലും പ്രമേഹമായിരുന്നു മൂലകാരണമെന്ന് അമേരിക്കയിലെ സ്ഥിതിവിവരക്കണക്കുകൾ സൂചിപ്പിക്കുന്നു. ബഹുഭൂരിഭാഗം ശസ്ത്രക്രിയകളും നടക്കുന്നത് രോഗികൾ നിരന്തരമായ ഡയാലിസിസിന് വിധേയരായ ശേഷമാണ്. എന്നാൽ വൃക്കരോഗം സ്ഥിരീകരിച്ച ചിലർക്കെങ്കിലും ലിവിങ് ഡോണർ (ഡിസീസഡ് ഡോണർ ലഭ്യമാണെങ്കിലോ) ഉണ്ടെങ്കിൽ പെട്ടെന്ന് തന്നെ (സ്ഥിരം ഡയാലിസിസ് വേണ്ടി വരുന്നതിന് മുൻപായി) മുൻകരുതൽ മാറ്റിവെക്കൽ (pre-emptive transplant) നടത്താവുന്നതാണ്.
മാറ്റിവെക്കലിനെ നിരുത്സാഹപ്പെടുത്തുന്ന കാര്യങ്ങൾ
വൃക്ക മാറ്റിവെക്കൽ ശസ്ത്രക്രിയ നടത്തേണ്ട രോഗികളിൽ ഹൃദ്രോഗം, ശ്വാസകോശ സംബന്ധിയായ പ്രശ്നങ്ങൾ, കരൾ രോഗം, ചിലയിനം അർബുദങ്ങൾ എന്നിവ പ്രതികൂലമായി ബാധിക്കുന്നു. പുകയില ഉപയോഗം, അമിതവണ്ണം എന്നിവയും ശസ്ത്രക്രിയയുടെ സങ്കീർണ്ണത വർദ്ധിപ്പിക്കുന്ന ഘടകങ്ങളാണ്. വിവിധ രാജ്യങ്ങളിൽ വിവിധ മാനദണ്ഡങ്ങളാണ് ശസ്ത്രക്രിയക്ക് അർഹത നേടാനായി വെച്ചിട്ടുള്ളത്. പ്രായപരിധി, വൃക്കരോഗമല്ലാത്ത മറ്റു രോഗങ്ങളിൽ നിന്ന് മുക്തനായിരിക്കണം, അർബുദങ്ങൾ, മരുന്നുകളുമായി പൊരുത്തം, മാനസികരോഗം, ലഹരി ഉപയോഗം എന്നിവ പലയിടങ്ങളിലും പരിശോധിച്ചാണ് അർഹത തീരുമാനിക്കുന്നത്.
ഒരു കാലത്ത് എയിഡ്സ് രോഗം വൃക്ക മാറ്റിവെക്കലിന് തടസ്സമായി കണക്കാക്കപ്പെട്ടിരുന്നു. അല്ലെങ്കിലേ പ്രതിരോധശേഷി കുറഞ്ഞ എയിഡ്സ് രോഗികൾ വീണ്ടും പ്രതിരോധം കുറക്കാനുള്ള മരുന്നുകൾ കഴിക്കുമ്പോളുള്ള സങ്കീർണ്ണതകളാണ് ഇതിന് കാരണം. എന്നാൽ പുതിയ ഗവേഷണങ്ങൾ സൂചിപ്പിക്കുന്നത് എച്ച്.ഐ.വി രോഗാണുക്കൾ മരുന്നുകളുമായി സഹവർത്തിക്കാനുള്ള സാധ്യതയെയാണ്.